
 讻讬 讛讗 讚专讘 讛讜谞讗 讞诇讟讬 诇讬讛 讘讞诇讗 讜专讘 谞讞诪谉 讞诇讟讬 诇讬讛 讘专讜转讞讬谉. 讜讗''转 讜转驻砖讜讟 诪讬谞讛 讚讗住讜专 诪讚讛讜讜 爪专讬讻讬 诇诪讞诇讟讬讛 讜讬''诇 讚诇讚讬讚讛讜 谞诪讬 讛讜讛 诪住驻拽讗 诇讛讜 讜诇讻讱 讛讬讜 诪讞诪讬专讬谉 讜讚讜拽讗 诇讘砖诇 注诐 讛讘砖专 讛讜讜 讞诇讟讬 诇讬讛 砖诇讗 转讗住讜专 讛讘砖专 讗讘诇 讘驻谞讬 注爪诪讛 讗讬谞讛 谞讗住专转: 专讘 讘专 砖讘讗 讗讬拽诇注 诇讘讬 专讘 谞讞诪谉 讗讬讬转讜 诇讬讛 讻讘讚讗 砖诇讬拽讗 讜诇讗 讗讻诇. 爪专讬讱 诇讜诪专 砖诇讗 讛讬讛 谞讞诇讟 讘专讜转讞讬谉 讜诇驻讬 砖诇讗 讛讬讛 讘砖专 讗讞专 注诪讜 诇讗 讛讜爪专讻讜 诇讞诇讟讜 讗注''驻 砖驻讜诇讟 讚诐 讜讗讜住专 讛专讜讟讘 讜讛讻诇讬诐 诪讝讛 诇讗 讛讬讜 讞讜砖砖讬谉 讻讬讜谉 砖讛讻讘讚 注爪诪讜 诪讜转专 砖讗讬谉 诇讜诪专 砖谞讞诇讟 讜注''讬 讻谉 讛讬讛 专讘 谞讞诪谉 诪转讬专讜 讗讘诇 讗诐 诇讗 谞讞诇讟 讛讬讛 讗讜住专讜 讜讘专 砖讘讗 讛讬讛 住讘讜专 讚讞诇讬讟讛 讗讬谞讛 诪讜注诇转 讗''讻 诇讗 诪讬讬转讬 砖驻讬专 讻转谞讗讬 讚转谞讗讬诐 诇讗 谞讞诇拽讜 讘讝讛: 讜讞转讜讻讬讛 诇转讞转. 诇讘砖诇讜 讘拽讚专讛 讗讞专 爪诇讬讬转讜 讗讜 诪诇讬讞转讜 讗讬讬专讬 讚讗讬 诇讗讜讻诇讜 爪诇讬 诇诪讛 诇讬 讞转讜讻讛 讚诪讛 砖驻讜诇讟 砖专讬拽 讜谞讜驻诇 讚诪讛 砖诇讗 谞驻诇讟 讛讜讬 讚诐 讛讗讘专讬诐 砖诇讗 驻讬专砖 讜砖专讬 驻' 讚诐 砖讞讬讟讛 (讻专讬转讜转 讚祝 讻讗) 讜讗讬 诪砖讜诐 讚诐 住诪驻讜谞讜转 讛讻讘讚 爪专讬讱 拽专讬注讛 讗祝 诇爪诇讬 讚讛讜讬 讘讻专转 讗注''驻 砖诇讗 驻讬专砖 讗''讻 讘讟讞讜诇 谞诪讬 讗讬 讗讬讻讗 住诪驻讜谞讜转 诇诪讛 诇讗 讬爪讟专讱 拽专讬注讛 讜注讜讚 讚住讘专讗 讛讜讗 讚讗讬谉 讘讟讞讜诇 住诪驻讜谞讜转 讜讗''讻 诪讛 讘讗 诇讛砖诪讬注谞讜 讗讘诇 讚讟讞诇讗 诇讗 讜讘讛''讙 讻转讘 讛讗讬 诪讗谉 讚诪爪诇讬 讻讘讚讗 讘砖诇讜诪讬讛 爪专讬讱 诇讞转讜讻讬讛 诪''讟 讚讗讝讬诇 讚诪讗 讜诪讻谞讬住 讘住诪驻讜谞讜转 讜讛讬讻讗 讚诇讗 拽专注讬讛 诇拽专注讬讛 诇讗讞专 讘砖讜诇讜 讜讞讜转讱 讜讬爪讗 讚诐 讛讻谞讜住 讘住诪驻讜谞讜转 讜诇讗 讞讬讬砖讬谞谉 砖诪讗 讚诐 讛住诪驻讜谞讜转 讞讝专 讜谞讘诇注 讘讻讘讚 讚讛讗 诪住拽讬谞谉 讘讻讬爪讚 爪讜诇讬谉 (驻住讞讬诐 讚祝 注讚:) 讚讻讘讜诇注讜 讻讱 驻讜诇讟讜: 讗讘诇 讟讞诇讗 砖讜诪谞讗 讘注诇诪讗 讛讜讗. 讛讬讬谞讜 讚讜拽讗 讙讜祝 讛讟讞讜诇 讛讜讗 砖讜诪谉 讗讘诇 讚诐 讛讬讜爪讗 诪诪谞讜 讗住讜专 讻讚转谞讬讗 驻' 讚诐 砖讞讬讟讛 (讻专讬转讜转 讚祝 讻讗:): 讻讘讚讗 注讬诇讜讬 讘砖专讗 讗住讜专. 诇讻转讞诇讛 讗住讜专 诇讻''注 讗注''讙 讚讘砖专讗 注讬诇讜讬 讘砖专讗 砖专讬 讗驻讬' 诇诪讗谉 讚诇讬转 诇讬讛 讘驻专拽 讻讬爪讚 爪讜诇讬谉 (驻住讞讬诐 讚祝 注讚:) 讻讘讜诇注讜 讻讱 驻讜诇讟讜 诪砖讜诐 讚讚诐 诪讬砖专拽 砖专讬拽 讘讻讘讚 砖讬砖 讘讜 专讜讘 讚诐 砖讗讬谞讜 讬讻讜诇 诇爪讗转 注''讬 诪诇讬讞讛 讻诪讜 讘砖讗专 讘砖专 讻讚诪砖诪注 讻讜诇讬讛 砖诪注转讬谉 诇讗 砖专讬拽 砖驻讬专 讜诇驻讬专讜砖 专''转 诇讗 谞讬讞讗 讻讜诇讬 讛讗讬 讚讘讻讜诇讛 砖诪注转讬谉 诇讗 谞住转驻拽 讘讚诐 讛讻讘讚 讻''讗 诇讛拽诇 讜诇讛转讬专 讘诇讗 诪诇讬讞讛 讜诇讗 诇讛讞诪讬专 讜讗注''驻 砖讚讘专谞讜 诇注讬诇 砖讗讬谞讛 讘讜诇注转 诪讞诪转 砖讟专讜讚讛 诇驻诇讜讟 诇注讜诇诐 诪''诪 注讬拽专 讛砖诪讜注讛 讗讬谞讛 诪讚讘专 讝讛 讜诇讻讗讜专讛 诪砖诪注 砖诪讗讜转讜 讟注诐 砖讚讘专谞讜 讘讻讞 讛砖诪讜注讛 讛讜讗 讘讗 诇讗住讜专 讻讘讚讗 注讬诇讜讬 讘讬砖专讗 讜诪讬讛讜 讬''诇 讚拽讗讬 讗诪讗讬 讚讗诪专讬谞谉 诪拽诪讬 讛讱 诪讬诇转讗 讛谞讬 诪讬诇讬 讻讘讚讗 砖讬砖 讘讜 专讜讘 讚诐 讗讘诇 讟讞诇讗 砖讜诪谞讗 讘注诇诪讗 讛讜讗: 讚诪讗 诪砖专拽 砖专讬拽. 讜讗''转 诇诪讛 诇讬 讛讗讬 讟注诪讗 转讬驻讜拽 诇讬讛 讚讻讘讜诇注讜 讻讱 驻讜诇讟讜 讜讻''转 讚讗爪讟专讬讱 诇讛转讬专 讗驻讬诇讜 诇诪讗谉 讚诇讬转 诇讬讛 讘讻讬爪讚 爪讜诇讬谉 (讙讝''砖) 讻讘讜诇注讜 讻讱 驻讜诇讟讜 讗讻转讬 拽砖讛 讚诪住拽讬谞谉 讛转诐 讚诪讜诇讬讬转讗 砖专讬讗 讗驻讬诇讜 诇讻转讞诇讛 诪讛讗讬 讟注诪讗 讜讛讻讗 驻住拽讬谞谉 讚讗住讜专 诇讻转讞诇讛 诇讻讜诇讬 注诇诪讗 讜讗讬 诪砖讜诐 讚驻注诪讬诐 谞爪诇讛 讛讘砖专 砖诇诪讟讛 诪谉 讛讻讘讚 转讞诇讛 讜讛讻讘讚 注讚讬讬谉 驻讜诇讟转 讜谞讜驻诇 注诇 讛讘砖专 讜讻砖诪住讬专讬谉 讛讘砖专 讛专讬 讘诇注 讜诇讗 讛讬讛 诇讜 砖讛讜转 诇驻诇讜讟 讗''讻 讘砖专讗 注诇讜讬 讘砖专讗 谞诪讬 诇讬转住专 诪讛讗讬 讟注诪讗 讻砖讛转讞转讜谉 谞爪诇讛 拽讜讚诐 讜诪住讬专讬谉 讗讜转讜 诪谉 讛砖驻讜讚 讜讬砖 诇讜诪专 讚讻讘讚 砖讬砖 讘讜 砖驻注 讚诐 诇讗 讗诪专讬谞谉 讻讘讜诇注讜 讻讱 驻讜诇讟讜 讜讛讗 讚讗诪专讬谞谉 讘讻讬爪讚 爪讜诇讬谉 (讙讝''砖) 讚诇讘 拽讜专注讜 讗讞专 讘讬砖讜诇讜 诪砖讜诐 讚讻讘讜诇注讜 讻讱 驻讜诇讟讜 讗注''驻 砖讬砖 讘讜 砖驻注 讚诐 讛诇讘 诪转讘砖诇 讜诪转讬讬讘砖 讘诪拽讜诪讜 讘讞诇诇 讛诇讘: 讚诐 讚讗讜专讬讬转讗. 讗注''讙 讚讗诪专 讘讛拽讜诪抓 专讘讛 (诪谞讞讜转 讚祝 讻讗.) 讚诐 砖讘砖诇讜 讗讬谞讜 注讜讘专 注诇讬讜 诪''诪 转讞诇讛 讻砖谞驻诇讟 注讚 砖诇讗 谞转讘砖诇 讛讬讛 讚讗讜专讬讬转讗 讗讘诇 讞诇讘 砖讞讜讟讛 转讞诇转讜 讚专讘谞谉 讜诪讬讛讜 拽砖讛 诇驻讬 诪讛 砖驻讬专砖 讛拽讜谞讟专住 诇注讬诇 讚讚诐 讻讘讚 讗驻讬诇讜 驻讬专砖 诇讗讜 讚讗讜专讬讬转讗 诪讚诇讗 讞砖讬讘 诇讬讛 讘驻专拽 讚诐 砖讞讬讟讛 (讻专讬转讜转 讚祝 讻讗:) 讘讛讚讬 诇讘 讜讟讞讜诇 讜讻诇讬讜转: 转讜转讬 讘砖专讗 砖专讬. 讜讗''转 讻讞诇 讛讬讗讱 诪讜转专 转讜转讬 讘砖专讗 讜讛诇讗 砖诪谞讜谞讬转 讛讘砖专 谞讜讟祝 注诇 讛讻讞诇 讜讗讬 讘拽专注讜 砖转讬 讜注专讘 讜讟讞讜 讘讻讜转诇 讗''讻 注讬诇讜讬 讘砖专讗 谞诪讬 诇讬砖转专讬 讚讛讗 诪讜转专 诇讘砖诇讜 注诐 讛讘砖专 讘拽讚专讛 讜讬''诇 讚讛讻讗 讙专注 讟驻讬 讚讗注''驻 砖拽专注讜 注讚讬讬谉 谞讜讟祝 讛讞诇讘 诪谉 讛讻讞诇 注诇 讛讘砖专 讜谞讬讻专 砖讛讜讗 讘注讬谉 讜讬砖 诇诇诪讜讚 诪讻讗谉 讛讬转专 驻砖讜讟 讚讛讬讻讗 讚拽专注讜 砖转讬 讜注专讘 讜讟讞讜 讘讻讜转诇 讚诪讜转专 诇讘砖诇讜 注诐 讘砖专 讘拽讚专讛 讻讚讘专讬 专''转 讜诇讗 诪爪讬谞讜 讘拽讜谞讟' 砖讞讜诇拽 注诇讬讜 讘讝讛 讚讛讗 讘讛讚讬讗 砖专讬 讛讻讗 转讜转讬 讘砖专讗 讗注''驻 砖砖诪谞讜谞讬转 讛讘砖专 注诇 讛讻讞诇 讜诪讛 砖谞讝讛专讬诐 砖诇讗 诇讞转讜讱 讻讞诇 专讜转讞 讘住讻讬谉 砖诇 讘砖专 诪谞讛讙 砖诇 讛讘诇 讛讜讗 讚讗驻讬' 讘砖驻讜讚 讗讞讚 砖专讬谞谉 讛讻讗 诇讻转讞诇讛 讻砖讛讻讞诇 诇诪讟讛 讜讗驻讬' 注讬诇讜讬 讘砖专讗 诇讻转讞诇讛 讛讜讗 讚讗住讜专 诪讟注诐 讚驻专讬砖讬转 讗讘诇 讘讚讬注讘讚 砖专讬: 

专讘讬谞讜 讙专砖讜诐

拽专讬讘讜 诇讬讛 拽谞讬讗 讘拽讜驻讬讛 讜讗讻诇谉. 讻诇讜诪专 拽专讬讘讜 诇讬讛 讛讻讘讚 注诐 讛专讬讗讛 讜讛拽讬讘讛 讜讛诇讘 讚谞砖诇拽 讻诪讜 砖讛讜讗 讜讗讻诇谉 砖"诪 讚讗讬谞讛 谞讗住专转:



讚诇诪讗 驻讬 拽谞讛 讞讜抓 诇拽讚专讛 讛讜讛. 讻诇讜诪专 砖讛讚诐 驻诇讟 讞讜抓 诇拽讚专讛:



讗讬 谞诪讬 诪讞诇讟 讛讜讛 讞诇讬讟 诪注讬拽专讗. 讻诇讜诪专 讞诇讟讬 诇讬讛 讘讞诇讗 诪注讬拽专讗 讚砖诇拽讬 诇讬讛 讚谞驻拽 讻讜诇讬 讚诪讗 诪注讬拽专讗 讚砖诇拽讬 诇讛:



讞诇讗 讗住讬专. 讻诇讜诪专 讚驻诇讬讟 讚诪讗 讘讞诇讗:



讙诪注讜讛 诇砖讘讗. 讻诇讜诪专 讗讻诇讜讛 讘注诇 讻专讞讬讛:



诪转讜讘诇转 讗讜住专转 讜谞讗住专转. 讻诇讜诪专 讚诪讞诪转 转讘诇讬谉 讬砖 讘讛 住讚拽讬谉 讜讘讜诇注转:



讟讞讬讬. 诪讬谞讬 诪讗讻诇:



讚诪讗 诪砖专讬拽 砖专讬拽. 讻诇讜诪专 讛讚诐 砖诇 讻讘讚 诪砖诇砖诇 诇诪讟讛 讜讗讬谞讜 讝讘 诇讘砖专 砖拽专讜讘 诇讜:



讞诇讘讗 诪住专讬讱 住专讬讱. 讻诇讜诪专 讗讬谞讜 讝讘 诇诪讟讛 讗诇讗 住专讬讱 诇诪注诇讛 讜谞讻谞住 诇讘砖专 讜讘讜诇注 讛讘砖专:





专砖讘"讗

讛讗 讚讗诪专讬谞谉: 讚讬诇诪讗 驻讬 拽谞讛 讞讜抓 诇拽讚专讛 讛讜讛. 转诪讬讛讗 讚讛讗 讚讞讬讬砖讬谞谉 诇讚诐 砖诇 讻讘讚 诇讗讜 诪砖讜诐 砖讘住讬诪驻讜谞讜转 讛讜讗, 讗诇讗 诪砖讜诐 砖讘讘砖专 讛讻讘讚 注爪诪讜, 讜诇讚诐 砖讘讘砖专 讛讻讘讚 讻讬 讛讜讛 驻讬 拽谞讛 讞讜抓 诇拽讚专讛 诪讗讬 讛讜讬, 驻讜诇讟 讛讜讗 诪驻谞讬 讛拽谞讛 讜驻讜诇讟 讛讜讗 诪讚驻谞讬讜 诇转讜讱 讛拽讚专讛, 讜砖诪讗 讻诇 砖诪讜爪讗 讘驻转讞 诇爪讗转 诪砖诐 讛讜讗 注讜砖讛 讚专讻讜 讜驻讜诇讟, 讜讻讚讗诪专讬谞谉 谞诪讬 讘驻住讞讬诐 (注讚, 讗) 讙讘讬 诪讜诇讬讗转讗 谞讬诪讗 诪住讬讬注 诇讬讛 谞讜转谉 讗转 讻专注讬讜 讜讗转 讘谞讬 诪注讬讜 诇转讜讻讜 诪讗讬 诇讗讜 诪砖讜诐 讚讗诪专讬谞谉 讻讘讜诇注讜 讻讱 驻讜诇讟讜, 讜诪砖谞讬 砖讗谞讬 讛转诐 讚讗讬讻讗 讘讬转 讛砖讞讬讟讛 讚诪讞诇讞诇.



讻讬 讛讗 讚专讘 讛讜谞讗 讞诇讟讬 诇讬讛 讘讞诇讗 讜专讘 谞讞诪谉 讞诇讟讬 诇讬讛 讘专讜转讞讬谉. 讜讻转讘 讛专讗讘"讚 讝"诇 讚诇讗 诪讛谞讬讗 讞诇讬讟讛 讗诇讗 讻讬 讛讻讗 讚诇讗 诇住专讬讛 诇讘砖专讗 讚砖诇拽讬 讘讛讚讬讗 讜诇诪砖专讬 诇讻讘讚讗 讙讜驻讬讛 讞讜抓 诪谉 讛住讬诪驻讜谞讜转, 讚讗讬 讗讬转 讘讛讜 讚诐 诪讘讜砖诇 讛讜讗 讜讗住讜专 讚讚诐 砖讘讞讜讟讬谉 砖诪讻讜谞住 讘讬谉 驻讬' 讘讬谉 诇讗 驻讬' 讗住讜专 诪讚讗讜专讬讬转讗, 讜诇讗 讛讜讬 讻讚诐 讛讗讬讘专讬诐 讚讛讬讻讗 讚诇讗 驻讬专砖 砖讛讜讗 诪讜转专 诇讙诪专讬. 讜讛讗 讚讗诪专讬谞谉 讘驻住讞讬诐 (砖诐) 讗讜诪爪讗 讛讜讗 讜讞诇讬讛, 讗住讜专, 讗诇诪讗 诇讗 诪讛谞讬 诇讬讛 讞诇讬讟讛 讻诇诇, 讛讛讜讗 诪砖讜诐 讚讻讜诇讬讛 讘砖专 讛讜讗 讚讗住诪讬拽 讜讚诪讬 诇住讬诪驻讜谞讜转 讙讜驻讬讛讜 讚诇讗 诪讛谞讬 诇讛讜 讞诇讬讟讛 诇诪讬砖专讬谞讛讜, 讜讞诇讬讛 讗住讬专 谞诪讬 诪驻谞讬 讛讚诐 砖注诇 驻谞讬讜, 讜砖讚专讜 诪诪转讬讘讗 讚讛讗讬讚谞讗 诇讗 讘拽讬讗讬谞谉 讘讞诇讬讟讛 讜住驻拽 讗讬住讜专讗 诇讞讜诪专讗.



讻转谞讗讬 专讘讬 讗诇讬注讝专 讗讜诪专 讛讻讘讚 讗讜住专转 讜讗讬谞讛 谞讗住专转 诪驻谞讬 砖驻讜诇讟转 讜讗讬谞讛 讘讜诇注转 专' 讬砖诪注讗诇 讘谞讜 砖诇 专' 讬讜讞谞谉 讘谉 讘专讜拽讛 讗讜诪专 诪转讜讘诇转 讗讜住专讜转 讜谞讗住专转 砖诇讜拽讛 讗讜住专转 讜谞讗住专转. 讻"讛 讙专住转讜 砖诇 专砖"讬 讝"诇. 讜驻讬专讜砖 砖诇讜拽讛 砖谞砖诇拽讛 讛专讘讛, 讜诪砖"讛 谞讗住专转 诇驻讬 砖诇讗讞专 砖谞讙诪专讛 驻诇讬讟转讛 讞讜讝专转 讜讘讜诇注转. 讜讛讬讬谞讜 转谞讗讬 讚讛谞讬 讚诇注讬诇 讚砖诇拽讬 诇讛讜 住"诇 讻专"讗 讚住"诇 讚讻诇 注讜讚 砖诪转讘砖诇转 讗讬谞讛 讙讜诪专转 驻诇讬讟转讛 讜诇注讜诇诐 驻讜诇讟转 讜讗讬谞讜 讘讜诇注转, 讜讛讬讬谞讜 讚拽讗诪专 诇驻讬 砖驻讜诇讟转 讜讗讬谞讜 讘讜诇注转, 讻诇讜诪专 诇注讜诇诐 讛讬讗 驻讜诇讟转, 讜专' 讬砖诪注讗诇 住讘专 砖诇讗讞专 讙诪专 讘砖讜诇讛 讘讜诇注转 讛讬讗 砖讗讬谞讛 驻讜诇讟转 讘讻诇 注转, 讜专讘 砖讘讗 讚诇讗 讗讻诇 住"诇 讻专' 讬砖诪注讗诇, 讜讛讗 讚诇讗 讻讗讬诇 诇讛讜讗 专' 讬砖诪注讗诇 诇转专讜讬讬讛讜 讜转谞讬 诇讛讜 讘讞讚讗 诪转讜讘诇转 讜砖诇讜拽讛 讗讜住专转 讜谞讗住专转, 诪砖讜诐 讚转谞讗 拽诪讗 诇讗 驻诇讬讙 注诇讬讛 讘诪转讜讘诇转 讚诪转讜讱 讞专讬驻讜转讛 讗祝 注诇 驻讬 砖驻讜诇讟转 讘讜诇注转, 讜讛讬诇讻讱 诇讗 转谞讗 诇讛讜 讘讞讚讗, 讜讛讻讗 拽讗诪专 讻讱 砖诇讜拽讛 讛专讘讛 讘讜诇注转, 讻谞"诇 诇驻专砖 诇驻讬 讙讬专住转 专砖"讬 讝"诇, 讜讛讬讗 讛讙讬专住讗 讛谞讻讜谞讛.
讜讬砖 砖讙讜专住讬谉 砖诇讜拽讛 讗讜住专转 讜讗讬谞讛 谞讗住专转 讜转谞讗讬 讛讬讬谞讜 讘诪转讜讘诇转, 讜讗讬谞讜 谞讻讜谉, 讚诪转讜讘诇转 诪讗谉 讚讻专 砖诪讛 诇注讬诇 讚谞讬诪讗 注诇讛 讛砖转讗 讻转谞讗讬 注讚 讛砖转讗 讘砖诇讜拽讛 讗讬讬专讬 讜诇讗 讘诪转讜讘诇转 讻诇诇.
讜谞专讗讛 讚讛诇讻讛 讻转"拽 讚砖专讬 讘砖诇讜拽讛, 诪讚专' 讗诪讬 讚砖诇拽讬 诇讬讛, 讜专讘 谞讞诪谉 谞诪讬 讚砖诇讬拽 讜讬讛讬讘 诇讬讛 诇专讘 砖讘讗, 讜讻诇 讛谞讬 讚诇注讬诇 讚讗讻诇讬 诇讬讛 砖诇讬拽讛, 讜讗讘讬讬 谞诪讬 讚讗诪专 诇诪讬住专 谞驻砖讛 诇讗 拽讗 诪讬讘注讬讗 诇讬 讚诪砖诪注 讚讻讜诇讛讜 住"诇 讻转"拽 讜讗驻讬诇讜 讘诇讗 诪诇讬讞讛 讻诇诇 诇讗 讗住专讛 谞驻砖讛 讚驻讜诇讟转 讛讬讗 讜讗讬谞讛 讘讜诇注转, 讜讛讗 讚讞诇讟讬 诇讬讛 诇专讘 讛讜谞讗 [讜]诇专讘 谞讞诪谉 (讜)诇讻转讞讬诇讛 讜诇专讜讞讗 讚诪讬诇转讗, 讜诇讗 诪砖讜诐 讚住"诇 讚讗讬 砖诇拽讬 诇讬讛 讘诇讗 讞诇讬讟讛 讚转讬转住专. 讜转讚注 讚专讘 谞讞诪谉 讙讜驻讬讛 讚讞诇讟讬 诇讬讛 讗讬讛讜 讛讜讗 讚讬讛讬讘 诇讬讛 诇专讘 砖讘讗 砖诇讬拽讛 诇诪讬讻诇, 讜讻讬 诇讗 讗讻诇 讗诪专 诇讛讜 讙讜诪讜 诇砖讘讗, 讗诇诪讗 讻讬 讞诇讟讬 诇讬讛 诇专讜讞讗 讚诪讬诇转讗 讛讜讗. 讗"谞 讻讬 讞诇讟讜 诇讬讛 诇讘砖讜诇讬 讘讛讚讬 讘砖专, 讗讘诇 诇诪讬讻诇 讘讗驻讬 谞驻砖讛 诇讗 讞诇讟讬 诇讬讛 讻诇诇, 讜讝讛 讬讜转专 谞讻讜谉, 讚讛讬讬谞讜 (讘)[讚]诇讗 讞诇讟讬 诇讬讛 谞诪讬 讻讬 讬讛讬讘 诇专讘 砖讘讗 讚讗讬 诇谞驻砖讬讛 讞诇讬讟 讗诪讗讬 诇讗 讞诇讬讟 诇讬讛 谞诪讬 讻讬 讬讛讬讘 诇讬讛 诇专讘 砖讘讗. 讜讻讝讛 诪爪讗转讬 讘驻讬' 专讘讜转讬谞讜 讛爪专驻转讬诐 讝"诇 讜讛讗 讚砖讚专讜 诪诪转讬讘转讗 讚诇讗 砖专讬 诇诪讬讻诇 讻讘讚讗 砖诇讬拽讗 讗诇讗 讛讬讻讗 讚讟讜讜 诇讬讛 诪注讬拽专讗 讜砖诇拽讬 诇讬讛 讘转专 讛讻讬, 讗讘诇 砖诇拽讬 诇讬讛 诪注讬拽专讗 讗住讜专 讻诪讜 砖讻转讜讘 讘讛诇讻讜转 讛专讘 讗诇驻住讬 讝"诇 讚讬诇诪讗 诇讻转讞讬诇讛 拽讗 讗诪专讬 讗讘诇 讚讬注讘讚 砖专讬 讚讛讗 讗讬谞讛 讘讜诇注转.
讜转讚注 谞诪讬 讚讛讗 专讘讛 讘专 专讘 讛讜谞讗 讗讬拽诇注 诇讘讬 专讘讛 讘专 讘专讬讛 讚专讘 谞讞诪谉 讜讗讬讬转讬讗讜 诇拽诪讬讛 讻讘讚讗 讚讛讜讛 讘讬讛 住讬诪驻讜谞讗 讚讛讜讛 诪诇讬 讚诪讗, 讜诪砖诪注 讚诇讗 讗住专讛 诇讛讜, 讚讛讻讬 诪砖诪注 诇讬谞砖讗 讚讗诪专 诇讛讜 讗诪讗讬 注讘讚讬转讜 讛讻讬, 讚讗诇诪讗 诪讻讗谉 讜诇讛讘讗 讛讜讗 讚诪讬诇祝 诇讛讜, 讗讘诇 讛讗讬 讚讗讬讬转讜 诇讬讛 诇讗 讗住专 诇讬讛 讚讛讜讛 诇谉 诇诪讬诪专 讗住专讛 注诇讬讬讛讜 讻谞"诇. 讗注"驻 砖专讗讬转讬 诇专诪讘"诐 讝"诇 (驻"讜 诪讛诇' 诪讗讻诇讜转 讗住讜专讜转 讛"讞) 砖讻转讘 讛讻讘讚 砖讘砖诇讛 讜诇讗 讛讘讛讘讛 讘讗讜专 [讜]诇讗 讞诇讟讛 讘讞讜诪抓 讗讜 讘专讜转讞讬谉 讛专讬 讛拽讚专讛 讻讜诇讛 讗住讜专讛 讛讻讘讚 讜讻诇 砖谞转讘砖诇 注诪讜 注"讻, 讜诇讗 讬讚注转讬 讟注诐 诇讗讬住讜专 讛讻讘讚 讗讗"讻 讛讜讗 讙讝专转 讗讞专讜谞讬诐.



讗诪专 诇讛讜 拽专注讜讛讜 砖转讬 讜注专讘 讜讞转讻讜讛 诇转讞转. 专砖"讬 讝"诇 驻讬' 讘爪诇讬 讜讗"讛 爪专讬讱 讞转讬讻讛 砖转讬 讜注专讘 讜讞转讜讻讜 诇转讞转 (注诇 砖谞讬 砖驻砖') 讻讚讬 砖讬讝讜讘 讛讚诐 讛讬讟讘 讜讻转讘 讛专"讝 讛诇讜讬 讝"诇 讚讗讬谞讜 谞专讗讛, 讚诪讻讚讬 驻住拽 讗诪讬诪专 讛讬诇讻转讗 讚讻讘讚讗 讜讻讞诇讗 讻讬 讛讚讚讬 谞讬谞讛讜 诇诪讬讟讜讬谞讛讜 转讜转讬 讘砖专讗 讜注诇讜讬 讘砖专讗, 讜讻讞诇 讘讗驻讬 谞驻砖讛 讘爪诇讬 诇讬讻讗 诪讗谉 讚讗诪专 讚讘注讬 拽专讬注讛 砖转讬 讜注专讘, 讜诪讗讬 讟注诪讗 讚讘注讬 讻讘讚讗 拽专讬注讛 砖转讬 讜注专讘 讘爪诇讬, 讜诪讬讛讜 谞专讗讛 讚讝讜 讗讬谞讛 拽讜砖讬讗 讚讻讞诇 讻讚讬谞讜 讜讻讘讚 讻讚讬谞讜, 讜诪砖讜诐 讚诪讝讻讬专 砖谞讬讛诐 讘讬讞讚 谞讗诪专 讻讚讬谞讜 砖诇 讝讛 讜讻讚讬谞 砖诇 讝讛.
讗诇讗 讜讚讗讬 拽砖讛 诇驻专砖"讬 诪讗讜诪爪讗 讚讗住诪讜拽 讜讘讬注讬 讜诪讝专讬拽讬, 讜讗住讬拽谞讗 诇注讬诇 (讞讜诇讬谉 爪讙, 讘) 讜讘驻住讞讬诐 (注讚, 讘) 讚讘讬谉 转诇讬谞讛讜 讘砖驻讜讚讗 讗讜 讗谞讞讬谞讛讜 讗讙讜诪专讬 讚砖专讜 讚谞讜专讗 诪讬砖讗讘 砖讗讘讬 讜诇讗 讘注讜 讞转讜讱 讻诇诇 讜诇讗 讙专注 讻讘讚讗 诪讬谞讬讬讛讜. 讜讻谉 诪爪讗转讬 诇专诪讘"谉 讝"诇, 讜讻"讻 讛专讗讘"讚 讝"诇 讚讻讬 讗讬转诪专 拽专讬注讛 诇讻讘讚讗 讘砖诪注转讗 诇拽讚专讛 讗转诪专 讜注"讬 诪诇讬讞讛. 讜专讗讬讛 诇讚讘专 砖讛专讬 讛专讬"祝 讝"诇 诇讗 讛讘讬讗 讝讜 讛诪讬诪专讗 讘讛诇讻讜转讬讜, 讜讗"讻 讛讜讗 讚讗驻讬诇讜 诇爪诇讬 讘注讬' 拽专讬注讛 砖转讬 讜注专讘 讜讞转讜讻讬讛 诇转讞转 讛"诇 诇诪讻转讘讛, 讗诇讗 砖"诪 诇拽讚专讛 讗转诪专, 讜讛砖转讗 讚转拽讬谞讜 专讘谞谉 (专讘讜转讗) [讘转专讗讬 讚诪转讬讘转讗] 讚诇讗 诇诪讬讻诇讬讛 讘拽讚专讛 讗诇讗 讘讛讬转专 爪诇讬讛, 诪砖"讛 诇讗 讗讬爪讟专讬讱 诇诪讻转讘讛, 讚讻诇 诇爪诇讬 诇讗 讘注讬讗 讞转讜讻讛 讻诇诇 砖"诪 注"讻. 讜诇讗 讛爪专讬讻讜 拽专讬注讛 诇爪诇讬, 讗诇讗 讻诇 讛讬讻讗 讚讗讟讜讬讛 砖驻讬专 讚诪讬 讜讗驻讬诇讜 诇拽讚专讛, 讜诪讛 砖讛爪专讬讱 专讘讛 讘专讘 讛讜谞讗 拽专讬注讛 砖转讬 讜注专讘 讜讞转讜讻讛 诇转讞转 讘诪诇讬讞讛 讛爪专讬' 诇注砖讜转 讻谉 讜诇讘砖诇讜 讘拽讚专讛.
讗讘诇 讛专诪讘"谉 讝"诇 讻转讘 讘砖诐 讛专讘 讘注诇 讛讛诇讻讜转 讝"诇 讚诪讗谉 讚诪讟讜讬 讻讘讚讗 讘砖诇讜诪讗 爪专讬讱 诇讞转讜讻讬讛, 诪"讟 讚讗讝讬诇 讚诪讗 讜诪讬讻谞祝 讘住讬诪驻讜谞讜转 讚讻讘讚讗, 讜讛讬讻讗 讚诇讗 拽专注讬' 拽专注 诇讗讞专 讘讬砖讜诇讬讛 讜诪讜转专转, 讜讻转讘 讛讜讗 讝"诇 讚诪"诪 诇讻"注 讗诐 诇讗讞专 砖拽专注讜 砖转讬 讜注专讘 讜诪诇讞讜 讜讞转讜讻讬讛 诇转讞转 谞转讘砖诇 讘拽讚专讛 讗讬谞讛 讗讜住专转, 讜诇讗 讛讞诪讬专讜 讛讙讗讜谞讬诐 诇爪诇讜转讜 讗诇讗 诇讻转讞诇讛, 讗讘诇 诇讗住讜专 讗讞专讬' 讘讚讬注讘讚 诇讗, 讜讞砖砖转 讗讞专讜谞讬诐 讛讬讗 砖诪讗 诇讗 讬拽专注讜讛讜 讬驻讛 讜讞转讜讻讬讛 诇转讞转 讻讚讬 砖讬注讜专 讝诪谉 诪诇讬讞转讜, 讜讘讞砖砖转 讗讞专讜谞讬诐 讗讬谉 诪讚拽讚拽讬谉 讘讛 诇讛讞诪讬专 讘讚讬注讘讚 讗诇讗 诇讛拽诇 讚讛转讜专讛 讞住讛 注诇 诪诪讜谞谉 砖诇 讬砖专讗诇.



 讛讗 讚讗诪专讬谞谉: 讜讛"诪 讘讻讘讚讗 讗讘诇 讟讞诇讗 砖讜诪谞讗 讘注诇诪讗. 诇驻讬 诪讛 砖驻讬专砖谞讜 讚讻讘讚讗 讘诪诇讬讞讗 拽讗诪专, 讛讻讬 驻讬专讜砖讜 讛"诪 讚讘注讬谞谉 砖转讬 讜注专讘 讜讞转讜讻讬讛 诇转讞转 讘讻讘讚' 讚讗讬讻讗 讚诪讬' 讬转讬专讬', 讗讘诇 讟讞诇' 诪讛 砖谞砖讗专 讘讜 诇讗讞专 诪诇讬讞' 讗讬谞讜 讗诇讗 砖讜诪谉, 讗讘诇 诪"诪 诪诇讬讞讛 爪专讬', 讚讛讗 讗诪专讬谞谉 讘讻专讬转讜转 (讻讘, 讘) 讚诐 讛诇讘 讜讚诐 讛讟讞讜诇 讛专讬 讛讜讗 讻讚诐 讛讗讬讘专讬诐 砖讛讜讗 讘诇讗 转注砖讛 讗讞专 砖驻讬专砖 讜讗讬谉 讘讜 讻专转.



专讘 讚讬诪讬 诪谞讛专讚注讗 诪转谞讬 讗讬驻讻讗 讻讞诇讗 注讬诇讜讬 讘砖专讗 砖专讬 讞诇讘 砖讞讜讟讛 讚专讘谞谉 讻讘讚讗 注诇讜讬 讘砖专讗 讗住讜专 诪"讟 讚诐 讚讗讜专讬讬转讗. 讜讬砖 诇讚拽讚拽 讚诐 讻讝讛 砖讬讜爪讗 注"讬 讘讬砖讜诇 讛讬讗讱 拽讗诪专 讚讛讜讬 讚讗讜专讬讬转讗, 讚讛讗 讗诪专讬谞谉 讘诪谞讞讜转 (讻讗, 讗) 讚讛讚诐 砖讘砖诇讜 讜砖诪诇讞讜 讗讬谞讜 注讜讘专 注诇讬讜, 讜讻转讘讜 讘转讜住' 讚讛讻讬 驻讬专讜砖讗 讚诐 讗驻砖专 诇讛讬讜转 讚讗讜专讬讬转讗 讻讙讜谉 讚诐 讗诐 住讞讟讜 讜讬爪讗 注"讬 住讞讬讟讛 砖诇讗 注"讬 讘讬砖讜诇 讜诇讗 注"讬 诪诇讬讞讛, 讗讘诇 讞诇讘 讛讻讞诇 讗"讗 诇讛讬讜转 诪讚讗讜专讬讬转讗 诇注讜诇诐, 讚讞诇讘 诪转讛 讗讬谞讛 诪讚讗讜专讬讬转讗, 讜专讗讬转讬 讘住' 讛注讬讟讜专 讘讛讻砖专 讛讘砖专 讚讗讬讻讗 诪讗谉 讚讗诪专 讚诪讬注讘专 讛讜讗 讚诇讗 注讘专 讛讗 讗讬住讜专讗 讗讬讻讗, 诪讬讚讬 讚讛讜讬 讗讞爪讬 砖讬注讜专, 讜讗讬讻讗 诪讗谉 讚讗诪专 讚讛讛讬讗 讚诪谞讞讜转 讚讜拽讗 讘讚诐 拽讚砖讬诐 讜讞讜诇讬谉 诪拽讚砖讬诐 诇讗 讙诪专讬谞谉 讗驻讬诇讜 诇讛拽诇.



讜讗住讬拽谞讗 讚讘讬谉 讻讞诇讗 讘讬谉 讻讘讚讗 注诇讜讬 讘砖专讗 讚讬注讘讚 讗讬谉 诇讻转讞诇讛 诇讗 讜转讜转讬 讘砖专讗 砖专讜. 讜讻转讘 专砖"讬 讝"诇 讚诇讚讬讚讛讜 讗讬讻讗 诇讞诇拽 讘讬谉 注诇讜讬 讘砖专讗 诇转讜转讬 讘砖专讗, 诇驻讬 砖讛讬讜 爪讜诇讬谉 讘转谞讜专 讜诇注讜诇诐 专讗砖 讛砖驻讜讚 诇诪讟讛 讜讝谞讘讜 诇诪注诇讛, 讗讘诇 诇讚讬讚谉 驻注诪讬诐 砖讛专讗砖 诇诪讟讛 讜讛讝谞讘 诇诪注诇讛 讗讜 讘讛驻讱 讜诇注讜诇诐 讗住讜专 诇讻转讞诇讛 讘讬谉 诇诪注诇讛 讘讬谉 诇诪讟讛, 讜诪讬' 讘讛讗 讚砖专讬讗 讻讞诇讗 注诇讜讬 讘砖专讗 讘讚讬注讘讚 讗讬讻讗 诇注讬讜谞讬, 诪"砖 诪讻讞诇 砖谞转讘砖诇 注诐 讘砖专 讚讗驻讬诇讜 讘讚讬注讘讚 讗住讜专 讻讚讗诪专 讻讞诇 讘住' 讚讛"谞 讞诇讘 讛讻讞诇 谞住专讱 讛讜讗 注"讙 讘砖专 讜谞讘诇注 讘讜, 讻讚讗诪专讬谞谉 讞诇讘 诪住专讱 住专讬讱, 讜讛讗 讚驻住讬拽 诪专讬诪专 讚讘讚讬注讘讚 砖专讬, 诇讗 砖专讬 讗诇讗 诪砖讜诐 讚讞诇讘 砖讞讜讟讛 讚专讘谞谉 讜拽诇 讛讜讗 砖讛拽诇[讜] 讘讚专讘谞谉 讻专讘 讚讬诪讬 诪谞讛专讚注讗, 讗诇讗 讚专讘 讚讬诪讬 砖专讬 讗驻讬诇讜 诇讻转讞诇讛 讜诪专讬诪专 诇讗 砖专讗 诇讬讛 讗诇讗 讘讚讬注讘讚, 讜讗"讗 诇讜诪专 讚讛讻讗 讘讻讞诇 砖谞拽专注 讻讛讬诇讻转讜 讜谞讻砖专 拽讗诪专, 讚讗"讻 注诇讜讬 讘砖专讗 诇讻转讞诇讛 讗诪讗讬 诇讗, 讜讗诐 谞拽专讗 [拽爪转] 诪讛 讛讜注讬诇 诇注谞讬谉 讘砖专 砖注诪讜, 讻讬讜谉 砖诇讗 谞拽专注 讻讛诇讻转讜 砖转讬 讜注专讘, 讚讛讗 讘砖谞拽专注 拽爪转 讛讜注讬诇 讜谞转讘砖诇 注诐 讛讘砖专 诪砖注专讬谉 讗讜转讜 讘住'. 讜诪讛讬讜 诇驻讬 驻讬专讜砖 专"转 讝爪"诇 砖讻转讘转讬 诇诪注诇讛 讚讘拽专讬注讛 拽爪转 讗诐 谞转讘砖诇 讗驻讬诇讜 注诐 讘砖专 诪讜转专 讘讚讬注讘讚 讗转讬 砖驻讬专, 讗讘诇 诇砖讗专 讛驻讬专讜砖讬谉 砖讻转讘转讬 拽砖讛.
讜砖诪讗 谞讗诪专 诪砖讜诐 讚讞诇讘 讛谞讜讟祝 注诇 讛讘砖专 讗注"驻 砖讛讜讗 诪住转专讱, 讚讘专 诪讜注讟 讛讜讗, 讜专讜讘讜 谞讜驻诇 讘讗砖, 讜讘讚讘专 诪讜注讟 讘讚讬注讘讚 诇讗 讙讝专讜, 讗讘诇 讘拽讚专讛 诪转讘砖诇 讛讜讗 讛讬讟讘 讜拽讜诇讟 讟注诐 讛讞诇讘, 讜讗讬讻讗 诇诪讬讙讝专 讗讟讜 讘砖专 讘讞诇讘, 讜诪砖讜诐 讛讻讬 谞诪讬 讛转讬专讜 诇讘砖诇讜 注诐 讘砖专 谞讘讬诇讛, 讜诪讛 砖讗讬谉 讻谉 讘砖驻讜讚 砖爪诇讜 讘讜 讘砖专 砖讗住讜专 诇爪诇讜转 讘讜 讙讘讬谞讛, 讜诇注讬诇 (讞讜诇讬谉 拽讟, 讘) 讛讗专讻转讬 讘注谞讬谉 讻诇讬诐 砖谞转讘砖诇 讘讜 讻讞诇 诪讛 讛谉 注诐 讘砖专.





专讬讟讘"讗

拽专讬讘讜 诇讬讛 讻讘讚讗 砖诇讬拽讗 讜诇讗 讗讻讬诇 驻讬' 讚住讘讬专讗 诇讬讛 砖讛讻讘讚 谞讗住专转 讜讛讻讬专 讘讜 砖诇讗 讛讬讛 讞诇讜讟 讜诇讗 讛讜爪讬讗讜 驻讬讜 讞讜抓 诇拽讚专讛 讜诇驻讬' 专"转 讝"诇 讛讻讬专 讘讛 砖诇讗 讛讬讛 诪诇讬讞: 讜诇驻讬' 讚讬讚谉 讗驻讬' 讛讬讛 诪诇讬讞 诇讗 诪讛谞讬:



讙专' 专砖"讬 讝"诇 讗诪专讜 诇讬讛 诇专讘 谞讞诪谉 讘专 讘讬 专讘 讚诇讙讬讜 诇讗 讗讻讬诇 讗诪专 诇讬讛 讗讙诪讜 诇讬讛 诇砖讘讗 讬砖 讙专住' 讗诪专讜 专讘讬谞讗 讜专讘 讘专 砖讘讗 讛讜讗 砖讗诪' 讻谉 注诇 专讘讬谞讗 砖讛讬讛 砖诐 讘讞讚专 讛讘讬转 讜诇讗 谞讛讬专讗.



讻转谞讗讬 讛"讙 讜讻谉 讙专' 专砖"讬 讝"诇 专' 讬砖诪注讗诇 讘谞讜 砖诇 专讘讬 讬讜讞谞谉 讘谉 讘专讜拽讗 讗讜诪' 诪转讜讘诇转 讗讜住专转 讜谞讗住专转. 讜诇讗 讙专住讬' 砖诇讬拽讛 讗讜住专转 讜讗讬谞讛 谞讗住专转 讚讗"讻 诇讗 驻诇讬讙讬 转谞讗讬 讗诇讗 讘诪转讜讘诇转 讜讗谞谉 注诇 驻诇讜讙转讗 讚砖诇讬拽讗 诪讬讬转讬 诇讛 讗诇讗 讜讚讗讬 讛讙专住讗 砖讗诪专谞讜 注讬拽专 讜讘诪转讜讘诇转 讻"注 诇讗 驻诇讬讙讬 讜讛讬讬谞讜 讚拽讗诪' 讻砖诐 砖诪转讜讘诇转 讗讜住专转 讜谞讗住专转 讻讱 砖诇讜拽讛 讗讜住专转 讜谞讗住专转 讜诇讛讻讬 驻诇讙讬谞讛讜 讘转专转讬 讜砖诇讬拽讛 讝讜 讛讬讬谞讜 砖诪讘讜砖诇转 讛专讘讛 讻讚驻讬' 专砖"讬 讝"诇 讜讗注"驻 砖讬砖 讘诪拽讜诪讜' 讘转诇诪讜讚 砖讛砖诇讬拽讛 驻讞讜转 诪谉 讛诪讘讜砖诇 诇砖讜谉 诪砖讜转祝 讜讻讚驻专讬砖' 讘谞讚专讬诐 讘住"讚:



讗讘诇 讟讞诇讗 砖讜诪谞讗 讘注诇诪讗 驻专砖"讬 讝"诇 讗讬谉 讘讜 讚诐 讜讗驻' 诇拽讚专' 砖专讬 注"讻 讜讛诇砖讜谉 谞专讗讛 砖讗讬谉 讘讜 讚诐 讻诇诇 讜诪讜转专 诇拽讚专' 讘诇讗 诪诇讬讞讛 讜诇讗 讚拽 讘讛 诪专谉 讝"诇 讚讛讗 拽转谞讬 诇讬讛 讘讘专讬讬转讗 讚讻专讬转讜转 注诐 讚诐 讛讗讬讘专讬' 砖讛讜讗 讘诇讗 转注砖讛 讜讛"驻 讜讛"诪 讚讘注讬 拽专讬注讛 讜讞转讬讻讛 讘讻讘讚讗 讗讘诇 讟讞诇讗 诇讗 讘注讬' 拽专讬注' 讜讞转讬讻讛 讘砖注转 诪诇讬讞讛 砖讗讬谞讜 讗诇讗 讻砖讗专 讚诐 讛讗讬讘专讬' 讜讛讗 讚谞驻讬拽 诪讬谞讬讛 讘转专 诪诇讬讞讛 讗讬谞讜 讗诇讗 砖讜诪谞讗 讘注诇诪讗. 讜砖诪讜讗诇 注讘讚讬 诇讬讛 讘讬讜诐 讛拽讝讛 转讘砖讬诇讗 讚讟讞诇讬 讻砖讛讜讗 砖诇诐 讘诇讗 拽专讬注讛 诇讛讞讝讬拽 讚诪讗 讜讻谉 驻讬专砖讜 讘转讜'.



讚诐 讚讗讜专讬讬转讗 驻' 讚诐 砖诇 讻讘讚 注爪诪讜 讜讗祝 注"讙 讚讚诐 砖讘砖诇讜 讗讬谞讜 注讜讘专 注诇讬讜 讻讚讗讬 讘诪谞讞讜转. 讬砖 讗讜诪专讬诐 讚讛讛讬讗 讘讚诐 拽讚砖讬诐 讜诇讗 谞讛讬专讗 讗诇讗 讛讻讬 拽讗诪' 注讬拽' 讚诐 讛讻讘讚 讚讗讜专讬讬转讗 讘砖诇讗 讘砖诇讜 诪讬讛转:





讛诪讗讬专讬

讞诇讟 讗转 讛讻讘讚 讘讞讜诪抓 讗讜 讘专讜转讞讬谉 讘诇讗 拽专讬注讛 讜讘诇讗 诪诇讬讞讛 讜注诪讚 诇砖诐 注讚 砖注讘专 讞讜讝拽 讗讚诪讬诪讜转 讛专讬 讝讛 诪讜转专 诇讘砖诇讜 讗祝 讘拽讚专讛 砖讛讞讜诪抓 讗讜 讛专讜转讞讬谉 诪驻诇讬讟讬谉 讗转 讚诪讜 讻诪诇讬讞讛 讗祝 砖注诇 讬讚讬 拽专讬注讛 讜诪"诪 爪专讬讱 诇讞转讱 讗转 讛住诪驻讜谞讜转 讜诇讛讜爪讬讗 讚诐 讛讻谞讜住 砖讘讛谉 砖讗讬谉 讞诇讬讟讛 诪讜注诇转 诇讛驻诇讟转 讚诐 讛讻谞讜住:



讞讜诪抓 讝讛 讗讜 专讜转讞讬谉 讗诇讜 讗讬谉 爪专讬讱 诇讜诪专 砖讗住讜专讬谉 讗讘诇 讛讜讗 注爪诪讜 诪讜转专 讻诪讜 砖讘讬讗专谞讜 讜讘讘砖专 讻讬讜爪讗 讘讝讛 讻讘讬砖专讗 讚讗住诪讬拽 讗祝 讛讘砖专 讗住讜专 注诐 讛讞讜诪抓 讜讘讘砖专 讗讞专 砖诇讗 讛讗讚讬诐 讛讜讗 讗住讜专 讜讛讘砖专 诪讜转专 讜讻诇 砖讞诇讟 讘讜 驻注诐 讗讞转 诇讗 讬讞诇讜讟 讘讜 驻注诐 讗讞专转 砖讻讘专 转砖砖 讻讞 (讛讞诪讬谉) [讛讞讜诪抓] 讜讗祝 讻砖谞讗诪专 砖讛讞讜诪抓 讛讞诇讜砖 诪注拽专讜 诪驻诇讬讟 诪"诪 讗讜转讜 讞讜诪抓 讻讞讜 砖诪讜专 讘转讜讻讜 诪讛 砖讗讬谉 讻谉 讘讝讜 砖讻讘专 谞转驻讝专 讻讞讜 讜讛诇讱 诇讜 讜讻讘专 讘讬讗专谞讜 讚讘专讬诐 讗诇讜 讘驻专拽 讻讬爪讚 爪讜诇讬谉:



讙讗讜谞讬 讛讬砖讬讘讛 砖诇讞讜 砖诇讗 诇住诪讜讱 注诇 讛讞诇讬讟讛 砖讗讬谉 讗谞讜 讘拽讬讗讬谉 讘讗讬讻讜转 讛讞讜诪抓 讜讘讻诪讜转讜 讛讞讝拽 讛讜讗 讛专驻讛 讛诪注讟 讛讜讗 讗诐 专讘 讜讻谉 讘专讜转讞讬谉 讜砖诪讗 诪讛 砖讗谞讜 住讘讜专讬诐 砖讬讜注讬诇 讛讜讗 诪讝讬拽 讜讻谉 讞砖砖讜 砖诪讗 诇讗 讬拽专注 讬驻讛 讜诪转讜讱 讻讱 讙讚专讜 砖诇讗 诇讘砖诇 讻讘讚 讘拽讚专讛 讗诇讗 讗讞专 爪诇讬讬讛 注诇 讛讙讞诇讬诐 讗讜 讘砖驻讜讚 讜诪"诪 讘讚讬注讘讚 诪讜转专 注诇 讛讚专讻讬诐 砖讘讬讗专谞讜:



讜诪讛 砖讻转讘讜 讙讚讜诇讬 讛诪讞讘专讬诐 砖讻诇 砖讘砖诇讛 讜诇讗 讛讜讘讛讘讛 讗讜 诇讗 讞诇讟讛 讘讞讜诪抓 讗讜 讘专讜转讞讬谉 讗讜住专转 讻诇 讛拽讚专讛 讜讛讻讘讚 讜讻诇 砖谞转讘砖诇 注诇讬讛 讗住讜专 讜砖讗祝 讙讚讜诇讬 讛诪讙讬讛讬诐 砖转拽讜 诇讛诐 讘讛 转讬诪讛 讛讜讗 讗诇讗 砖讛专讘讛 驻讬专砖讜 讘讚讘专讬讛诐 讘砖诇讗 谞诪诇讞讛 诪诇讬讞讛 讛专讗讜讬讛 诇拽讚专讛 讜拽爪专讜 讗转 讚讘专讬讛诐 讻砖谞砖注谞讬诐 注诇 讛诪讘讬谞讬诐 砖讛诐 讗祝 讛诐 拽爪专讜 讘讛 诪讛 砖讛讬讛 诇讛诐 诇讜诪专 砖讗诐 讛讬讛 砖诐 砖砖讬诐 讻谞讙讚 讻诇 讛讻讘讚 讻砖专讛 讘诇讗 砖讜诐 驻拽驻讜拽 讜讗祝 讘讝讜 讚讜拽讗 讘诇讗 诪诇讬讞讛 讗讜 砖诇讗 拽专注 讗转 讛讻讘讚 讜诇讗 讞转讱 讛住讬诪驻讜谉 讜讛讚讘专 讘专讜专 砖讗诐 爪讜诇讛讜 注诇 讙讘讬 讛讗讜专 讗讬谞讜 爪专讬讱 拽专讬注讛 讻诪讜 砖讘讬讗专谞讜:



讻谞驻讬 讛专讬讗讛 讜砖讗专 讚讘专讬诐 砖讘讛 讞讜抓 诪谉 讛诇讘 讜讛讻讘讚 砖讘讬讗专谞讜 注谞讬谞诐 讻诇诐 讚讬谞诐 讻砖讗专 讛讘砖专 诇讻诇 讚讘专 讜讬砖 诪讬 砖讗讜诪专 砖讛讻诇 爪专讬讱 讞转讬讻讛 讜拽专讬注讛 讻诇讘 讜讻讘讚 讜诇讗 讬专讗讛 讻谉 讜诪"诪 讘谞讜转 讝专讬讝讜转 诪讞转讻讜转 注讚 砖诪讙讬注讜转 诇住诪驻讜谉 讻讚讬 诇讛讜爪讬讗 讗转 讛讚诐 讛讻谞讜住:



讘砖诇 讗转 讛专讬讗讛 注诐 讛讻讘讚 讜注诐 讛诇讘 讜注诐 讻诇 诪讛 砖讬砖 讘讛 讘诇讗 砖讜诐 讞转讜讱 讜讘诇讗 诪诇讬讞讛 讜讛讬讛 驻讬 讛拽谞讛 讬讜爪讗 讞讜抓 诇拽讚专讛 讬砖 讗讜诪专讬诐 诪讻讞 住讜讙讬讗 讝讜 砖讛讻诇 诪讜转专 砖讛讚诐 诪爪讗 驻转讞 驻转讜讞 砖讛专讬 讻诇 讗讜转谉 讛讚讘专讬诐 驻转讞谉 驻转讜讞 诇拽谞讛 讜讻诇 砖诪讜爪讬讗 驻转讞 驻转讜讞 诇专讜讞讛 讗讬谞讜 讬讜爪讗 讚专讱 讚讜驻谉 讜讻谉 讬专讗讛 诪住讜讙讬讗 砖讘驻住讞 砖谞讬 讘驻专拽 讻讬爪讚 爪讜诇讬谉 讻诪讜 砖讻转讘谞讜:



讜讬专讗讛 诇讬 砖诇讗 谞讗诪专 讻谉 讗诇讗 讘砖谞诪诇讞 讛讻诇 讜诇讗 谞拽专注 讛讻讘讚 砖讗讬谉 注讻讘转 拽专讬注转讜 讗讜住专转 讛讜讗讬诇 讜讬砖 诇讜 驻转讞 驻转讜讞 诇爪讗转:



讛讟讞讜诇 讗注"驻 砖讗谞讜 专讜讗讬诐 讗讜转讜 讻爪讘注 讚诪讬诐 讗讬谞讜 诪专讜讘讛 讘讚诪讬诐 讻讻讘讚 讜讛讬诇讻讱 讚讬谞讜 讻砖讗专 讛讗讬讘专讬诐 讜爪专讬讱 诪诇讬讞讛 讜讗讬谉 爪专讬讱 拽专讬注讛 讜讞讬转讜讱 讗驻讬' 诇拽讚专讛 讜拽爪转 谞砖讬诐 砖谞讜讛讙讜转 诇爪诇讜转讜 拽讜讚诐 砖讬诪诇讗讜 讗转 讛讻专讻砖讗 诪诪谞讜 诇讗 诪讚专讱 讞住讬讚讜转 讛讜讗 讗诇讗 砖讛讜讗 拽砖讛 诇讛转讘砖诇 讜诇讗 讬转讘砖诇 讬驻讛 讘转讜讱 讛讻专讻砖讗 讗诇讗 讘爪诇讬讬讛 诪转讞诇讛 讜诇爪诇讬 讗讬谞讜 爪专讬讱 讻诇讜诐:



讘讬爪讬诐 讛谞诪爪讗讬诐 讘诪注讬 讛转专谞讙讜诇转 讛转讘讗专 讘诪住讻转 讬讜诐 讟讜讘 砖讗诐 讛诐 讙诪讜专讜转 讬爪讗讜 诪讻诇诇 讘砖专 讜诪讜转专 诇讗讻诇谉 讘讞诇讘 讻诪讜 砖讻转讘谞讜 诇诪注诇讛 驻讬专砖讜 讛讙讗讜谞讬诐 砖讗祝 诇注谞讬谉 诪诇讬讞讛 讛谉 砖讗诐 讛诐 讙诪讜专讜转 讬爪讗讜 诪讻诇诇 讘砖专 讜讗讬谉 爪专讬讻讜转 诪诇讬讞讛 讜讗诐 讗讬谞谉 讙诪讜专讜转 讛专讬 讛诐 讻讘砖专 讜爪专讬讻讜转 诪诇讬讞讛 讜讻讘专 讘讬讗专谞讜 诇诪注诇讛 讗讬诪转讬 讛诐 拽专讜讬讜转 讙诪讜专讜转:



讜谞讛讙讜 拽爪转 讞讻诪讬诐 讘诪转谞讬诐 讛谞拽专讗讬诐 诇讜诪讘讬诇抓 砖讗讬谉 诪讘砖诇讬谉 讗讜转谉 注讚 砖讬爪诇讜诐 转讞诇讛 讜讗注"驻 砖谞诪诇讞讜 诪驻谞讬 砖讛诐 讞诇拽讬诐 讜讗讬谉 注讜专谉 专讱 讜诪转讬专讗讬谉 砖诪讗 [诇讗] 讬讻谞住 讛诪诇讞 讬驻讛 诪"诪 诇讗 注砖讜 讻谉 诪讜转专 讜讗祝 讗谞讜 诇讗 专讗讬谞讜 诪讬 砖谞讜讛讙 讻谉:



讻讘专 讘讬讗专谞讜 诇诪注诇讛 讘注谞讬谉 讻讞诇 砖讚专讻诐 讛讬讛 讘砖注讛 砖讛讬讜 砖讜驻讚讬谉 讗转 讛讘砖专 诇爪诇讬 砖讛讬讛 讛砖驻讜讚 讞讚讜讚讜 谞讻谞住 讘驻讛 讛注诇讬讜谉 砖讘转谞讜专 讜讝谞讘讜 诇诪注诇讛 讻谞讙讚 砖诪讬 拽讜专讛 讜诪转讜讱 砖讛讻讘讚 诪专讜讘讛 讘讚诪讬诐 讻诪讜 砖讘讬讗专谞讜 讗住专讜讛讜 诇爪诇讜转讜 讘砖讜诐 爪讚 讘砖驻讜讚 讗讞讚 注诐 讘砖专 讗讗"讻 谞转谉 讛讻讘讚 讘专讗砖 讛砖驻讜讚 讜讛讘砖专 诇诪注诇讛 诪诪谞讜 砖讗诐 讛讚讘专 讘讛驻讱 砖诪讗 讬讝讜讘 讚诐 讻诇 讻讱 诪谉 讛讻讘讚 砖诇讗 讬讛讗 讛讘砖专 诪住驻讬拽 诇驻诇讟讜 讜诪"诪 讗诐 注讘专 讜注砖讛 讻谉 诪讜转专 注诇 讗讜转讜 讛讚专讱 讘注爪诪讜 砖讘讬讗专谞讜 诇诪注诇讛 讘讻讞诇 讜讻谉 讛讚讬谉 讘诪诇讬讞转 讛讻讘讚 注诐 讛讘砖专 讜讻谉 讘讻诇讬诐 砖诪讝讛 诇讝讛 讛讻诇 注诇 讛讚专讻讬诐 砖讘讬讗专谞讜 诇诪注诇讛 讘讻讞诇:



讛讟讞讜诇 讗讬谞讜 讘讻诇诇 讝讛 讗诇讗 砖讜驻讚讜 注诐 讛讘砖专 注诇 讗讬讝讛 爪讚 砖讬专爪讛 讜讬砖 砖诪砖讘砖讬诐 讗转 讛讙讬专住讗 讜砖讜谞讬诐 讘砖诪讜注讛 讝讜 讟讞讜诇 讘诪拽讜诐 讻讞诇 讜爪专讬讱 讗转讛 诇讛讝讛专 讘讻讱:





诪讛专砖"讗 - 讞讬讚讜砖讬 讛诇讻讜转

转讚"讛 讜讞讬转讜讻讗 诇转讞转 讻讜' 讜注讜讚 讚住讘专讗 讛讜讗 讚讗讬谉 讘讟讞讜诇 住诪驻讜谞讜转 讻讜' 注讻"诇 爪"诇 诇讚讘专讬讛诐 讚诇讗讜 诪砖讜诐 住诪驻讜谞讜转 讚讻讘讚 讘诇讞讜讚 讛讜讗 讚讘注讬 讞转讜讻讛 讘讻讘讚 讗诇讗 诪砖讜诐 讚诐 讚讻讜诇讛 讻讘讚 砖诇讗 驻讬专砖 讘爪诇讬讬讛 讗讜 讘诪诇讬讞讛 讜讬爪讗 讗讞专 讻讱 讘讘讬砖讜诇 讜住诪驻讜谞讗 讚讘诇讬注讛 讚诪讗 讚谞拽讟 诇讗讜 讚讜拽讗 讗诇讗 讚讛讻讬 讛讜讛 注讜讘讚讗 讚讞讝讗 讚诪讗 讘住诪驻讜谉 讻讘讚 讜讚讜"拽:


讘讚"讛 讻讘讚讗 注讬诇讜讬 讘砖专讗 诇讻转讞诇讛 讗住讜专 诇讻"注 讗注"讙 讻讜' 注讻"诇 诇讬砖谞讗 讚砖专讬 讗讚专讘讗 诪砖诪注 讚讗驻讬' 诇讻转讞诇讛 砖专讬 讗讘诇 诪讚拽讗诪专 专讘 讗砖讬 诇拽诪谉 讗讬诪讜专 讚讗诪讜专 专讘谞谉 讚讬注讘讚 诇讻转讞诇讛 诪讬 讗诪讜专 诪砖诪注 诇讛讜 讚诇讬讻讗 诪讗谉 讚砖专讬 诇讻转讞诇讛 讜讚讜"拽:





诪讛专"诐

讘讙诪' 讗诪专 诇讛讜 拽专注讜 砖转讬 讜注专讘 讜讞讬转讜讻讗 诇转讞转 讜讻讜'. 爪"注 讛讗 讗诪专 诇注讬诇 诇诪讬住专 谞驻砖讛 诇讗 拽诪讘注讬讗 诇讬 讜讻讚转谞谉 讛讻讘讚 讗讜住专转 讜讗讬谞讛 谞讗住专转 讜讗"讻 诇诪讛 诇讬 拽专讬注转 砖转讬 讜注专讘 讜讻讜' 讜爪"诇 讚讛讗 讚诪爪专讬讻讬谞谉 拽专讬注转 砖"讜 讜讞讬转讜讻讗 诇转讞转 讛讬讬谞讜 讻讚讬 诇讘砖诇 注诐 讘砖专 讗讞专 讗讘诇 诇讗 诪砖诪注 讻谉 讘转讜住' 讜谞专讗讛 讚讛讗 讚转谞谉 讗讬谞讛 谞讗住专转 讛讬讬谞讜 讘讚讬注讘讚 讗讘诇 诇讘砖诇讛 诇讻转讞诇讛 爪专讬讱 拽专讬注讛 砖"讜 讜讞讬转讜讻讗 诇转讞转 诪砖讜诐 讚诐 砖讘住诪驻讜谞讜转 讜讗转讬 诇诪讬讻诇 讛住诪驻讜谞讜转 注诐 讛讚诐 砖讘讛谉 讜注讬讬谉 讘讛专"谉 砖讛讗专讬讱 讘驻讬' 砖诪讜注讛 讝讜:


讘转讜住' 讚"讛 讻讘讚讗 注诇讜讬 讘砖专讗 讜讻讜' 讜诇驻讬' 专"转 诇讗 谞讬讞讗 讻讜诇讬 讛讗讬. 驻讬专讜砖 讚讛住讜讙讬讗 诪讜讻讞讗 讚诪讟注诐 讚讘讻诇 砖诪注转讗 讚诇注讬诇 讚砖诪注讬谞谉 诪讬谞讛 讚讬砖 诇讛讞诪讬专 讬讜转专 讘讻讘讚 诪讘砖讗专 讘砖专 讜诪诇讬讞讛 诇讗 诪讛谞讬 诇讛 拽讗诪专 谞诪讬 讛砖转讗 讚讻讘讚讗 注诇讜讬 讘砖专讗 驻诇讬讙讬 讘讬讛 讗诪讜专讗讬 讜诇讻转讞诇讛 讗住讜专 诇讻"注 讗讘诇 诇专"转 砖驻讬' 诇注讬诇 讚讘诪诇讬讞讛 讘讻讘讚 驻砖讬讟讗 诇讬讛 讚砖专讬 诇讘砖诇讛 讗驻讬诇讜 注诐 砖讗专 讘砖专 讜诇讗 拽讗 诪讘注讬讗 诇讬讛 讗诇讗 讗诐 讬砖 诇讛拽诇 讘讛 讬讜转专 诪讘砖讗专 讘砖专 讜诇讛转讬专 诇讘砖诇讛 讗驻讬诇讜 讘诇讗 诪诇讬讞讛 注诐 砖讗专 讘砖专 讜讗"讻 讘讻诇 住讜讙讬讗 讚砖诪注转讬谉 诇讗 讚讘专谞讜 注讚 讛砖转讗 讗诇讗 讗诐 讬砖 诇讛拽诇 讬讜转专 讘讻讘讚 诪讘砖讗专 讘砖专 讜诇讗 诇讛讞诪讬专 讜诪讗讬 讚拽讗诪专 讛砖转讗 讻讘讚讗 注诇讜讬 讘砖专讗 讜讻讜' 诪砖诪注 砖讘讗 诇讜诪专 讚讬砖 诇讛讞诪讬专 讘讻讘讚 讬讜转专 诪讘砖讗专 讘砖专:


讚"讛 讚诪讗 诪砖专讬拽 砖专讬拽 讜讻讜' 讜讗讬 诪砖讜诐 讚诇驻注诪讬诐 谞爪诇讛 讛讘砖专 砖诇诪讟讛 讜讻讜' 讗"讻 讘砖专讗 注诇讜讬 讘砖专讗 谞诪讬 诇讬转住专 诪讛讗讬 讟注诪讗. 讜讬"诇 诇注讜诇诐 讗讬诪讗 诇讱 讚诪讜诇讬讬转讗 讗"砖 讚诪住拽讬谞谉 讛转诐 讚砖专讬 讗驻讬' 诇讻转讞诇讛 诪讟注诐 讚讻讘讜诇注讜 讻讱 驻讜诇讟讜 讚砖诐 诇讗 砖讬讬讱 诇讜诪专 讚诇驻注诪讬诐 谞爪诇讛 诇诪讟讛 讜讻讜' 讚讛讗 讛讻诇 讻讞转讬讻讛 讗讞转 讚诪讬 讗讘诇 讘讻讘讚讗 注诇讜讬 讘砖专讗 讗住讜专 诇讻转讞诇讛 诪砖讜诐 讚驻注诪讬诐 谞爪诇讛 讛讘砖专 砖诇诪讟讛 讜讻讜' 讜讛讗 讚诇讗 讗住专讬谞谉 谞诪讬 讘讘砖专讗 注"讙 讘砖专讗 诪讛讗讬 讟注诪讗 讛讬讬谞讜 诪砖讜诐 讚讘砖专讗 注诇讜讬 讘砖专讗 砖专讬谞谉 诪讟注诐 讚诪砖专讬拽 砖专讬拽 诪砖讗"讻 讘讻讘讚讗 注诇讜讬 讘砖专讗 讚讗"诇 讘讛 诪砖专讬拽 砖专讬拽 讻讬讜谉 讚讬砖 讘讛 专讜讘 讚诐 讻诪讜 砖讻转讘讜 讛转讜住' 讘讚讘讜专 砖诇驻谞讬 讝讛 讜讬"诇 讚砖诐 讘驻' 讻讬爪讚 爪讜诇讬谉 诪砖诪注 讚诇讗 讗爪讟专讬讱 诇讟注诪讗 讚诪砖专讬拽 砖专讬拽 讗诇讗 诇诪讗谉 讚诇讗 住讘讬专讗 诇讬讛 讟注诪讗 讚讻讘讜诇注讜 讻讱 驻讜诇讟讜 讗讘诇 诇诪讗谉 讚讗讬转 诇讬讛 讟注诪讗 讚讻讘讜诇注讜 讻讱 驻讜诇讟讜 讗转讬 诇讬讛 砖驻讬专 讛讗 讚砖专讬谞谉 讘砖专讗 注诇讜讬 讘砖专讗 讘诇讗 讟注诪讗 讚诪砖专讬拽 砖专讬拽 讜诇讻讱 讛拽砖讜 讛转讜住' 砖驻讬专 讛讻讗 讚讗讬 讞讬讬砖讬谞谉 讙讘讬 讻讘讚讗 注诇讜讬 讘砖专讗 诪砖讜诐 讚驻注诪讬诐 谞爪诇讛 讛讘砖专 砖诇诪讟讛 讜诇讻讱 诇讗 砖专讬谞谉 诇讬讛 诇讻转讞诇讛 诪讟注诐 讚讻讘讜诇注讜 讻讱 驻讜诇讟讜 讗"讻 讘讘砖专讗 注"讙 讘砖专讗 谞诪讬 诇讬转住专 诪讛讗讬 讟注诪讗 讜讻讜' 讜诇讗 讬讜注讬诇 诇讬讛 讟注诪讗 讚讻讘讜诇注讜 讻讱 驻讜诇讟讜 讜拽"诇:





讞讻诪转 砖诇诪讛

专砖"讬 讘讚"讛 讗诪专讜 诇讬讛 讻讜' 讗诪专讜 诇讜 诇专讘 谞讞诪谉 讻讜' 讻爪"诇:





诪讛专"诐 砖讬祝

讙诪' 讜讚诇诪讗 驻讬 拽谞讛 讻讜'   讗"谞 诪讜讞诇讟 讻讜'.   诇驻讬专讜砖 专"转 讘讚"讛 讻讘讚讗 讚爪"诇 砖讬讚注 讛讬讛 砖诇讗 谞诪诇讞 讜讛专讬讗讛 讜讛诇讘 谞诪诇讞讜 讻讚讬 诇讛专讗讜转 讻讜' 讗"讻 诇诪讛 讬讞诇讜讟 讗讬 拽住讘专讬 讚爪专讬讱 诪诇讬讞讛 诇诪讛 诇讗 讞诇讟讜 讛讻诇 讜诇诪讛 诪诇讞讜 讝讛 讘诇讗 讝讛 讜讗讜诇讬 讗讬诇讜 诪诇讞讜 讛讻诇 诇讗 讛讬讛 谞砖诪注 讚爪专讬讱 诪诇讬讞讛 讚砖诪讗 讗讙讘 砖讗专 讛诪讞讜讘专 讘讜 诪诇讞讜讛讜 诇讗 诪讞讬讜讘 讗讱 注转讛 砖诪诇讞讜 [讝讛 讘诇讗 讝讛] 讜讞讝专讜 讜讞诇讟讜 讛专讗讜 讝讛 诪讬讛讜 讛讜"诇 诇诪诇讜讞 讛讻讘讚 诇讘讚讜 讗讞"讻 专拽 爪"诇 讚讬讚注 砖讛讻讘讚 诇讗 谞诪诇讞讛 讗讘诇 砖讗专 讛诪讞讜讘专 诇讗 讬讚注 讜驻专讬讱 讚诇诪讗 讛讻诇 诇讗 讛讬讛 谞诪诇讞 讜讞诇讟讜讛讜: 


讙诪' 讻转谞讗讬 讻讜'  .   诇讜注讬"诇 讗"诇 专"谞 讻讻"注 讜讛转诐 驻诇讬讙讬 讘诇讗 诪诇讬讞讛 讜注讜讘讚讗 讛讜讬 诇讗讞专 诪诇讬讞讛 讚讗祝 讚讘诇注讛 讘砖诇讜拽讛 诪"诪 讛讚诐 诇讗讞专 诪诇讬讞讛 砖专讬 (*讗) 讚诪砖诪注 讚诪讬讬专讬 砖诐 诇讗讞专 诪诇讬讞讛 讻诪讜 砖讚专讱 诇讘砖诇 讘砖专 讻诪"砖 讛转讜住' 诇注讬诇 讘讚"讛 讻讘讚讗 讚诪"砖 讘专讬讬转讗 诪诪转谞讬' 讜注讜讚 讚驻诇讜讙转讗 讚专讘 讘专 砖讘讗 讜专"谞 诇讗 讛讬讛 专拽 诇注谞讬谉 砖诇讜拽讛 讜诪砖讜诐 讚砖诇讜拽讛 诇讗 讗讻诇讛 专讘 讘专 砖讘讗 讜诇注谞讬谉 讝讛 诪讬讬转讬 砖驻讬专 讻转谞讗讬 讜讻谉 诇讗讘讬讬 讜诇专讘讬 讝专讬拽讗 讚诪住讬拽 诇注讬诇 讚讗讬谞讛 讗讜住专转 讜诪讜拽讬 诇讻转谞讗讬 讘砖诪谞讜谞讬转 诪"诪 砖诪注讬谞谉 诪讬谞讛 驻诇讜讙转讗 讗讬 讘讜诇注转 注"讬 砖诇讬拽讛 讗讜 诇讗 讜讗驻砖专 讚诇驻讬 讛讗诪转 讗讬讘注讬讗 讚讗讘讬讬 讘诪讘讜砖诇 讜讘砖诇讜拽讛 驻诇讬讙讬 讛谞讬 转谞讗讬 (*讘) 讜讛转讜住驻讜转 诇讗 讻转讘讜 专拽 讚诪注讬拽专讗 诇讗 专爪讛 诇驻砖讜讟 诪诪转谞讬' 诪砖讜诐 讚诇诪讗 讘注讬讬转讜 讘砖诇讜拽讛 讻讜': 


讙诪' 诪转讜讘诇转 讗讜住专转 讜谞讗住专转 砖诇讜拽讛 讗讜住专转 讜谞讗住专转 诇讗 讘诇诇 诪转讜讘诇转 讜砖诇讜拽讛 讗讜住专讛 讜谞讗住专转 讚讛"讗 转专讜讬讬讛讜 讬讞讚 讘注讬谞谉 讜讻谉 诪砖诪注 讘讛专讗讘"谉 讜讛讘"讬 讛讘讬讗 讘注"讗 注"砖 诪讬讛讜 讛讜诪"诇 诪转讜讘诇转 讗讜 砖诇讜拽讛 讻讜'.   讜注讬讬谉 讛讱 砖诪注转转讗 讘讗讜专讱 讘讘"讬 讜讚讜"拽: 


讙诪' 住讬诪驻讜谞讗 讚讘诇讬注讬 讚诪讗 讻讜'  .   讚诐 砖讘住诪驻讜谞讜转 讻讻谞讜住 讘讻诇讬 讜讗住讜专 注讻"驻 诇讘讬砖讜诇 讜住讜讙讬讗 讚诇注讬诇 专讘讬 讝专讬拽讗 砖专讬 诇拽讚讬专讛 讘讛讚讬 讘砖专 谞专讗讛 讚讗讬讬专讬 讛讻诇 诪爪讚 讗讬住讜专 讚诐 讻讘讚 注爪诪讜 诇讗 诪爪讚 讚诐 砖讘住诪驻讜谞讜转 讻讙讜谉 砖讛讜爪讬讗 诪讛谉 讛住诪驻讜谞讜转 (*讙) 讜诇讻讱 砖专讬 讗驻讬诇讜 讘诇讗 诪诇讬讞讛 诇专"转 讗诇讬讘讗 讚专讘讬 讝专讬拽讗 讜讘住诪讜讱 讘讚"讛 讚诐 讚讗讜专讬讬转讗 讻讜' 讛拽砖讜 讛转讜住' [注诇 驻"讛 讚讚诐 讻讘讚 讚专讘谞谉] 讚诪砖诪注 诇讛讜 诪砖讜诐 讚诐 砖讘讻讘讚 讜诇讗 讚诐 砖讘住诪驻讜谞讜转 讜讻讘讻讜诇讛 砖诪注转讗 讜注讜讚 讚讚诐 砖讘住诪驻讜谞讜转 讗讬谉 讛专讘讛 讻"讻 讬讜转专 诪砖讗专 讘砖专 讜讗诪专讬谞谉 讘讛讜 讘爪诇讬 讻讘讻"驻 专拽 诪砖讜诐 讚诐 砖讘讻讘讚 讗住专讬谞谉 讜讚讜"拽: 


讙诪' 讗"诇 拽讜专注讜 砖"讜 讻讜'  .   专砖"讬 驻讬专砖 讗爪诇讬讛 讜诇讗 讗诪诇讬讞讛. 讗"诇 讗诐 讛讬讛 讛诪注砖讛 砖诇讗 讘讛讚讬 讘砖专 讛讗 讗诪专讬谞谉 讚驻讜诇讟转 讜讗讬谞讛 讘讜诇注转 讜讗讬 诪"诪 讛讻诇讬诐 讗住讜专讬谉 砖诪讗 讛讬讜 专讜爪讬谉 诇讗住专谉 讻诪"砖 讛转讜住' 讘讚"讛 专讘 讘专 砖讘讗 讘专"谞 讜讬砖 诇讜诪专 讚专讗讛 讘讛谉 砖讚注转谉 诇注砖讜转 讘讛讻砖专 讛讻诇 讚讗诐 讻谉 诇诪讛 诇讛讜 诇诪诇讞谉 讗讜 诇爪诇讗谉 拽讜讚诐 讛讘讬砖讜诇 讛讗 讗祝 讘讘讬砖讜诇 讙专讬讚讗 讘诇讗 诪诇讬讞讛 讜爪诇讬讬讛 讗讬谞讛 谞讗住专转 讛讻讘讚 讚讗讬谞讛 讘讜诇注转 诇讻诇 讛驻讬专讜砖讬诐: 


讘转讜住' 讘讚"讛 讻讬 讛讗 讻讜'   讜讗"转 讻讜'.   讚诇讗 诪砖诪注 诇讛讜 讞诇讟讬 砖讗专 讘砖专 讜诪讬讬转讬 讚讞诇讬讟讛 诪讜注诇转. 讜拽讜砖讬转诐 诇专"转 讚诇讜注讜讚 讬"诇 讚诇诪讗 拽讜讚诐 诪诇讬讞讛 讗讘诇 讛讜讚讜拽讗 诇讘砖诇 注诐 讘砖专 讻讜' 砖讻转讘讜 拽讗讬 讗祝 诇讜注讬"诇 讜拽"诇: 


讘转讜住' 讘讚"讛 专讘 讘专 砖讘讗 讻讜'   讜诇驻讬 砖诇讗 讛讬讛 讘砖专 讻讜'.   讚讗讬诇讜 讛讬讛 讘砖专 注诪讜 讻讘专 讗诪专 讚专"谞 讙讜驻讬讛 讞诇讟讬 诇讬讛 讘专讜转讞讬谉 讜诇讗 住"诇 讻专讘讬 讝专讬拽讗: 


讘转讜住' 讘讚"讛 讜讞讬转讜讻讬讛 诇转讞转 讻讜'   讜诪讛 砖诇讗 谞驻诇讟 讻讜' 讻讘讚讗 讘砖诇讬诪讗.   谞专讗讛 砖专"诇 讻讘讚 砖诇诐: 


讘转讜住' 讘讚"讛 讻讘讚讗.   讘讬砖 住驻专讬诐 爪讬讬谞讜 讻讘讚讗 注诇讜讬 讘砖专讗 讗住讜专 讻专讘 讚讬诪讬 讜讗"讻 讛讚讬讘讜专讬诐 诪讛讜驻讻讬诐 [讜讚讬讘讜专 讛住诪讜讱 拽讜讚诐] 讜讚讜"拽: 


讘讗"讚 诇讻转讞诇讛 讗住讜专 诇讻"注 讻讜'   诪诪专讬诪专 诇讬讻讗 讛讜讻讞讛 讚诪谞"诇 讚转驻住 讘' 讛住讘专讜转 诇讛拽诇 讘讚讬注讘讚 讚诇诪讗 转驻住 讘' 讛住讘专讜转 诇讛讞诪讬专 诇讻转讞诇讛 [讜驻诇讜讙转讬讬讛讜 讘诇讻转讞诇讛] 讙诐 讛诇砖讜谉 讛讬讛 诪砖诪注 讟驻讬 诇讻转讞诇讛 讻讘诪专讬诪专 讜讗讜诇讬 诪讘住诪讜讱 注"讘 讻诪讛 讬讛讬专 讛讗讬 诪讚专讘谞谉 讻讜'.   讗讬诪讜专 讚讗诪专讬 专讘谞谉 讚讬注讘讚 讻讜': 
讘住讛"讚 讘讻讘讚讗 砖讬砖 讘讛 专讜讘 讚诐 讻讜'. 诇注谞讬谉 诪讬砖专拽 砖专讬拽 讻转讘讜 驻讛 讜讘讚讬讘讜专 砖讗讞"讻 诇注谞讬谉 讻讘讻"驻 讜讚讜"拽 讘诇砖讜谞诐 讜拽"诇: 


讘转讜住' 讘讚"讛 讚诪讗 诪讬砖专讬拽 砖专讬拽 讻讜'   讚诪住拽讬谞谉 讛转诐 讻讜'.   专"诇 讛转诐 诪住拽讬谞谉 诇讻转讞诇讛 砖专讬 诪讜诇讬讬转讗 诇诪讗谉 讚住"诇 讻讘讻"驻 讜讛讻讗 诪住拽讬谞谉 讚讗住讜专 诇讻转讞诇讛 诇讻"注 讻讜' 讚诇注谞讬谉 讻讘讻"驻 诇讗 讗住拽讜 讗讚注转讬讬讛讜 讞讬诇讜拽 讘讬谉 专讜讘 讚诐 讜专讗讬讛 诇讘 砖讬砖 讘讜 谞诪讬 砖驻注 讚诐 讻诪讜 砖讻转讘讜 讗讞"讻 讚砖专讬 诇诪"讚 讻讘讻"驻 讜讗诐 讛讚讬讘讜专讬诐 诪讛讜驻讻讬诐 爪"诇 讘讛讬驻讱 讚诇注谞讬谉 诪砖专拽 砖专讬拽 诇讗 讛讬讛 诪住转讘专 诇讞诇拽 讘讬谉 专讜讘 讚诐 诇讝讛 讻转讘讜 诪"砖 讘讚"讛 讻讘讚讗: 


讘转讜住' 讘讚"讛 转讜转讬 讘砖专讗 讻讜'   谞讜讟祝 注诇 讛讻讞诇 讻讜'.   诇讗 讘专讬专讗 诇讬 讚诪讛 讘讻讱 讘讻讞诇 讘诇讗"讛 讬砖 讘讜 讟注诐 讘砖专 讘讞诇讘 讜讗讬住讜专讗 讚讘讛讚讬 讘讬砖专讗 讘诇讗 拽专讬注讛 砖"讜 讛讜讗 诪砖讜诐 砖诪砖转谞讛 讟注诐 讛讘砖专 砖注诪讜 诇讘砖诇 讘讞诇讘 讻诪"砖 专"转 诇注讬诇 讘讚"讛 讛讗讬 诇拽讚讬专讛 讜讚讜"拽 (*讚) 讙诐 讛讬讗讱 诇讜诪讚 诪讻讗谉 讚转讜转讬 讘讬砖专讗 讛讬转专 诇拽讚讬专讛 讻诪"砖 讗讞"讻 讜讛讗 诇讗 讚诪讬讗 讜拽"诇:





专砖"砖

讙诪专讗 讗讘诇 讟讞诇讗 砖讜诪谞讗 讘注诇诪讗 讛讜讗. 讜讘讝讛 讗"砖 诇注讬诇 (拽讟 讘) 讚讗诪专讛 讬诇转讗 讗住专 诇谉 讚诪讗 砖专讬 诇谉 讻讘讚讗. 讜诇"讗 讙"讻 讟讞诇讗 讻诪讜 砖讬住讚 讛驻讬讬讟谉 砖讛讘讬讗讜 讛转讜住' 砖诐:



专砖"讬 讚"讛 讜讞转讜讻讗 诇转讞转. 讻砖转转谞讜讛讜 讘转谞讜专 讻讜'. 讻爪"诇:



专砖"讬 讚"讛 讻讘讚讗 注讬诇讜讬 讘砖专讗. 讜讞讜讚讜 砖诇 砖驻讜讚 转诇讜讬 诇诪讟讛 讻讜'. 注讬' 诇注讬诇 (爪讜 讘) 转讚"讛 讗驻讬' 砖讻转讘讜 诇讛驻讱:





讛讙讛讜转 讬注讘"抓

讙诪壮 讜诪砖讜诐 砖诪谞讜谞讬转讗. 谞状讘 讻诇讜诪专 诇讗讜 讚讜拽讗 诪砖讜诐 讚讘诇注 讚诐 砖诇讛. 讚讚诐 砖诇 讟专驻讛 讜砖讜诪谉 砖诇讛 砖讜讛. 砖讛讻诇 讗住讜专 诪砖讜诐 讟专讬驻讛 讜诇讗 诪砖讜诐 讚诐 讚转驻砖讜讟 诪讬谞讛 诇诪讬住专 谞诪讬 讚诐 讚讻砖专讛. 讗讘诇 讜讚讗讬 砖讚诐 讻讘讚 讛讟专驻讛 讗住讜专 讻讘砖专讛:


砖诐 讙讗诪讜 诇砖讘讗. 谞"讘 注诪"砖 砖讘转 (讚祝 拽诇"讚 讗壮):


砖诐 专讘讛 讘专 专讘 讛讜谞讗 讜讻讜壮. 谞"讘 驻讻"讻 (讚祝 拽讬壮壮讞 讗壮):


专砖状讬 讚"讗 拽谞讬讗 讘拽讜驻壮 讜讻讜壮 讛专讜讗讛 讜讛诇讱. 谞"讘 讻讚讗诪专讬壮 驻讗"讟 (诪"讛 讘壮) 转诇转讗 拽谞讬 讛讜讜 讻讜壮:


转讚"讛 讚诐 讚讗讜专讬讬转讗 讜讻讜' 诇驻讬 诪讛 砖驻专砖 讛拽讜壮. 谞"讘 谞专讗讛 砖爪"诇 专"转. 讚讛"驻 转讜住壮 诇注讬诇 诇砖讟转讜:





讞讬讚讜砖讬 讞转"住

讜讚诇诪讗 驻讬 拽谞讛 讞讜抓 诇拽讚专讛 讛讜讛 讗"谞 诪讬讞诇讟 讛讜讛 讞诇讬讟 诇讬' 讘专讜转讞讬谉. 诇驻讬 讛谞专讗讛 诪专讬祝 讜专诪讘"诐 讚诇讗 诪讬讬转讬 拽专讬注转 砖转讬 讜注专讘 讘爪诇讬 讜专诪讘"诐 诪讬讬转讬 诇讬' 讘讞诇讬讟讛. 谞专讗讛 诪讝讛 讚住"诇 诇爪诇讬 诇讗 讘注讬 拽专讬注转 砖"讜 讚谞讜专讗 诪砖讗讘 砖讗讬讘 专拽 诇讞诇讬讟讛 讚讗讬谉 讞诇讬讟讛 诪讜注诇转 诇讚诐 讛讻谞讜住 讘住诪驻讜谞讜转 讜讗诪谞诐 讗诐 诇讗 讬专爪讛 诇拽专讜注 砖"讜 讬讜爪讬讗 驻讬 拽谞讛 讞讜抓 诇拽讚专讛 讬讜爪讬讗讜 讛住诪驻讜谞讜转 讚诪诐 讚专讱 砖诐 讜讚诪讗 讚讻讘讚讗 注爪诪讜 谞爪诪转 注"讬 讞诇讬讟讛 讜谞专讗讛 讛诐 诇讗 讙专住讬 讗"谞 诪讬讞诇讟 讛讜讛 讞诇讬讟 诇讛讜 讗诇讗 讛"拽 驻讛 拽谞讛 讞讜抓 诇拽讚专讛 讛讜讛 讜诪讬讞诇讟 讛讜讛 讞诇讟讬 诇讬' 讜讛"驻 专' 讝专讬拽讗 讛注讬讚 砖讗讻诇讜 拽谞讬' 讘拽讜驻讬' 讜讻讘讚讗 砖诇讬诪讛 讛讜讛 讜诇讗 谞拽专注 砖"讜 讗"讻 注"讻 诇讗 讞诇讟讜 诇讛讜 讜诇讗 诪诇讞讬 诇讛讜 讜爪诇讬 专讗讛 砖诇讗 讛讬转讛 讜讗"讻 诪讜讻讞 讻讘讚讗 砖专讬' 讘诇讗 诪诇讬讞讛. 讜讚讞讬 砖"住 讚诇诪讗 诇注讜诇诐 诪讬讞诇讟 讛讜讛 讞诇讟讜 诇讛讜 讜爪诇讬 讜讛讗 讚讛讜讛 讘砖诇讬诪讜转讗 诪砖讜诐 讚驻讛 讛拽谞讛 讞讜抓 诇拽讚专讛 讛讜讛 讜诇讗 讘注讬 拽专讬注讛 砖"讜:


砖诇讜拽讛 讗讜住专转 讜谞讗住专转 讜讻讜' 讘专讬祝 讜专诪讘"诐 诪讘讜讗专 讚讗驻讬' 诇讻讘讚 讘诇讗 讘砖专 谞诪讬 讗讬谉 转拽谞讛 讗诇讗 讘爪诇讬 讜转诪讛 讛专"谉 讚讛讬讬谞讜 讻专讬讘"讘 讚诇讗 讻专讬讘"谞 讚住讜讙讬讗 讗讝诇讗 讻讜讜转讬'. 讜讛谞讛 讘住' 砖谞讜转 讗诇讬' 诇讛讙讗讜谉 诪"讛 讗诇讬' 讜讜讬诇谞讗 讝爪"诇 驻"讬 讚转专讜诪讜转 讻' 讜讝"诇 讗讞专 砖讻' 砖讟"住 讬砖 讻讗谉 讻' 讜讻谉 讗讬转讗 讘转讜住驻转讗 专"讗 讗讜诪专 讻讘讚 讗讜住专转 讜谞讗住专转 专讬讘"讘 讗讜诪专 诪讘讜砖诇转 讗讜住专转 讜谞讗住专转 砖诇讜拽讛 讗讜住专转 讜讗讬谞讛 谞讗住专转. 谞诪爪讗 讬砖 讙' 讚注讜转 专讬讘"谞 住"诇 讻讘讚 诇注讜诇诐 讗讬谞讛 谞讗住专转 讜专"讗 住"诇 诇注讜诇诐 谞讗住专转 讜专讬讘"讘 诪讻专讬注 诪讘讜砖诇转 谞讗住专转 讜砖诇讬拽讛 讗讬谞讛 谞讗住专 讻讬 砖诇讬拽讛 拽讬诇 诪讘讬砖讜诇 讗讬谞讜 诪讘讜砖诇 讻诇 爪专讻讜 讻诪讘讜讗专 讜注转讬"讟 讚转专讜诪讜转 砖诐 讜讘住' 诇讞"砖 砖诐. 讗"讻 讗"砖 驻住拽 专讬祝 讜专诪讘"诐 讚砖诪注转讬谉 讗转讬' 讻专讬讘"讘 讚砖诇讬拽讛 讗讬谞讛 谞讗住专转 讗讘诇 诪讘讜砖诇转 谞讗住专转 讜讗讬谉 讗谞讜 讘拽讬讗讬谉 讘讬谉 讘讬砖讜诇 诇砖诇讬拽讛 注"讻 讗讬谉 诇讘砖诇 讘诇讬 爪诇讬':


讚诐 讚讗讜专讬讬转讗 讛拽砖讜 转讜住' 诇专"转 讛讗 讚诐 讻讘讚 诇讗讜 讚讗讜专讬讬转讗. 讜讛讬讬谞讜 诇砖讬讟转诐 讘讚"讛 讜讞转讜讻讬诐 诇转讞转 讜讻讜' 讚住"诇 讚诇讬讻讗 讚诐 诪注诇诪讗 讘住诪驻讜谞讗 讻讘讚讗 讜讛讻诇 讚诐 讻讘讚 讚专讘谞谉 讗讘诇 专"转 讬住讘讜专 讻专讜讘 讛专讗砖讜谞讬诐 诇讚诐 砖讘住诪驻讜谞讜转 讻谞讜住 诪注诇诪讗 讜讞讬讬讘讬谉 注诇讬讜 讻专转 讜谞讛讬 讗讬谉 讘讜 砖驻注 讻诇 讻讱 讜讗讬 诪砖讜诐 讛讗讬 讚诪讗 诇讞讜讚讗 讛讬' 讗诪专讬谞谉 诪砖专讬拽 砖专讬拽 讜讻讘讻"驻 诪"诪 讻讬讜谉 讚讘讻讜诇讬 讻讘讚讗 讗讬讻讗 专讬讘讜讬 讚诐 讜讬砖 讘讗讜转讜 讗讘专 注爪诪讜 讚诐 讚讗讜专讬讬转讗 讛讞诪讬专讜 诪砖讗"讻 讘讻讞诇 讚诇讬讻讗 讘讗讜转讜 讗讘专 讞诇讘 讚讗讜专讬讬转讗:


转讜转讬 讘砖专讗 砖专讬. 讘讻讞诇 拽诪"诇 诇讗驻讜拽讬 诪诪"砖 转讜住' 讚讛砖讜诪谉 谞讜讟祝 注诇 讛讻讞诇. 讜讘讻讘讚讗 拽诪"诇 讗驻讬' 谞诪诇讞讛 讛讻讘讚 讜讛讘砖专 诇讗 谞诪诇讞 诪"诪 砖专讬' 讚讻讘讚 讗注驻"讬 砖谞诪诇讞讛 诪"诪 讬砖 讘讛 讚诐 讻"讻 讻诪讜 讘砖专 砖诇讗 谞诪诇讞 讜讻"讻 砖"讱 住讬' 注"讙 住拽讬"讚 注"砖:





讚讜专 专讘讬注讬

讚祝 拽讬状讗 注状讗 讙诪专壮 讗状诇 讛讗讬 谞诪讬 诇讗 转讘注讬 诇讱, 讚讗谞讗 讜讬谞讗讬 讘专讬讛 讚专讘讬 讗诪专 讗讬拽诇注谉 诇讘讬 讬讛讜讚壮 讘专讬壮 讚专状砖 讘谉 驻讝讬 讜拽专讬讘讜 诇谉 拽谞讬壮 讘拽讜驻讬讛 讜讗讻诇谞讗 注讻状诇, 讜诪讚诪住讬讬诐 讜讗讻诇谞讗 诪砖诪注 讚诇讗 诪讛讗 讚拽专讬讘讜 诇讛讜 讘讘讬壮 讬讛讜讚壮 讘专状砖 讘状驻 诪讜讻讬讞 讗诇讗 诪讛讗 讚讗讻诇讜 讛讜讗 讜讬谞讗讬 讘专讬壮 讚专状讗. 讜诇讗 讬讚注转讬 诪讛 专讗讬壮 诪注爪诪讜 讜诪讞讘专讬壮 讛讚讜诪讛 诇讜 讜爪状诇 讚讗讘讬讬 专爪讛 诇讬讚注 讗讬讱 注诪讗 讚讘专 讘讗专抓 讬砖专讗诇 讘注谞讬谉 讻讘讚讗, 讜诇讻谉 讛讘讬讗 诇讜 专壮 讝专讬拽讗 专讗讬壮 诪注讜讘讚讗 讚讛讬讜 诪讗讻讬诇讬谉 讜讗讜讻诇讬谉 讘讗讬谉 诪驻专讬注, 讗讘诇 诇注讬诇 砖讗诪专 讗谞讗 砖诇拽讬 诇讬壮 诇专壮 讗诪讬 讜讗讻诇 讛讬壮 诪讘讬讗 专讗讬壮 诪诪注砖讛 专讘 讘专 住诪讻讗, 诪砖讗状讻 讻讗谉 讚讛谉 讘讬 讬讛讜讚壮 讛诪讗讻讬诇 讜讛谉 专壮 讝专讬拽讗 讜讬谞讗讬 诇讗 讛讬讜 专讗讜讬壮 诇住诪讜讱 注诇讬讛诐 诪爪讚 讛讜专讗讛 砖诇讛谉 讗诇讗 诪讻讞 注诪讗 讚讘专 讜诪住转诪讗 讻讱 诪谞讛讙 讘谞讬 诪注专讘讗 讛讬壮 讜讚讜状拽.


注状砖 讗诪专 诇讛讜 拽专注讜 砖转讬 讜注专讘 讜讞转讜讻讗 诇转讞转 讜讛状诪 讻讘讚讗 讗讘诇 讟讞诇讗 砖讜诪谞讗 讘注诇诪讗 讛讜讗, 讜驻专砖状讬 讚讗拽专讬注讛 砖讜状注 讚讘注讬 讘讻讘讚讗 诪砖讜诐 住诪驻讜谞讜转, 讘讟讞诇讗 诇讗 讘注讬. 讗诇讗 讚诇驻状讝 诪讛 讝讛 讚拽讗诪专 讚砖讜诪谞讗 讘注诇诪讗, 讜诇讻谉 讻转讘 专砖状讬 讝状诇 讚讗祝 诇拽讚专讛 砖专讬, 讜讗状讻 转专转讬 拽讗诪专 讚诇讗 讘注讬 拽专讬注讛 诪砖讜诐 讚讗讬谉 讘讜 住诪驻讜谞讜转, 讜讙诐 爪诇讬讬壮 诇讗 讘注讬 讜砖专讬 诇拽讚专讛 讘诪诇讬讞讛 讻砖讗专 讘砖专, 诪砖讜诐 讚讗讬谉 讻讜诇讜 讚诪讗 讻讻讘讚讗, 讜注讬讬谉 讘转讜住壮 讜讘专状谉 讜讘诪讛专砖状讗 诇注讬诇 讘转讜住壮 讚状讛 讻讘讚讗 讜讘诪讛专状诐 讻讗谉, 讜讛诪讘讜讻讛 讙讚讜诇讛. 讗讜诇诐 讻驻讬 诪讛 砖讛讗专讻转讬 诇诪注诇讛 讘讚注转 讛专诪讘状诐 讝状诇 讙诐 讘讟讞讜诇 讬砖 讚诐 讻谞讜住 砖讛讜讗 讘诇讗讜, 讜注诇 讚诐 讻谞讜住 讚讗讜专讬讬转讗, 讜讚讗讬 诇讗 诪讛谞讬 诪诇讬讞讛, 讜讙诐 爪诇讬 诇讗, 讗诇讗 爪专讬讱 诇讛讜爪讬讗讜 讗讘诇 讻讘讚讗 讘注讬 拽专讬注讛 砖讜状注 诇爪诇讬, 诪砖讜诐 讚讻讜诇讗 讚诪讗 讜讘诇讗 拽专讬注讛 讬转拽讘抓 诪讚诐 讛讻讘讜讚 讘转讜讱 讛住诪驻讜谞讜转, 讜讗注状驻 砖讛讬讗 注爪诪讛 讗讬谞讛 讞讜讝专转 讜讘讜诇注转, 讜诇讻谉 爪讬讜讛 诇讛诐 诇爪诇讜转讜 讜注状讬 拽专讬注讛 砖讜状注 讜讞转讬讻讗 诇转讞转, 讗讘诇 讟讞诇讗 诇讗 讘注讬 爪诇讬讬讛 诪砖讜诐 讚讗讬谞讜 讚诐, 讗诇讗 讻砖讗专 讘砖专 讘注讬 诪诇讬讞讛 诪讚专讘谞谉, 诪砖讜诐 讚诐 讛谞讘诇注 讘讘砖专讜, 讜讗讬谉 诇讛讗专讬讱 讬讜转专 讜讚讜状拽 讛讬讟讘.





讬诐 砖诇 砖诇诪讛

讚讬谉 讻讘讚 讗住讜专 诇讻转讞讬诇讛 诇爪诇讜转 讗驻讬' 转讜转讬 讘砖专讗 讜讘讚讬注讘讚 讗驻讬' 注讬诇讜讬 讘讬砖专讗 诪讜转专 讜讘讗专谞讜 砖讛诪谞讛讙 讛讜讗 砖诇讗 诇诪诇讜讞 讻讘讚 讗驻讬' 诇讘讚讛 讻"讗 讘砖讻讘专 转讞讜讘讛 讘砖驻讜讚 讜讗诐 讗讬专注 讻谉 砖诪诇讞讜 诪诇讬讞转 拽讚讬专讛 砖讜讘 诪讜转专转 诇讻转讞讬诇讛 诇爪诇讜转讛 讗驻讬' 注讬诇讜讬 讘讬砖专讗 砖诇讗 谞诪诇讞 讜讗诐 谞爪诇讛 讛注讜祝 讜讛讬讛 讛讻讘讚 诪讜谞讞 讗讜 诪讞讜讘专 讘转讜讻讜 讛讻诇 诪讜转专 讜谞讛讙讜 诇拽诇讜祝 诪注讟 住讘讬讘 讛讻讘讚 讜讻谉 讛讚讬谉 讘诪诇讬讞转 讛讻讘讚 注诐 讘砖专 讜讻讞诇 讗驻讬' 拽专注讜 砖"讜 讜讟讞讜 讘讻讜转诇 讗住讜专 诇讻转讞讬诇讛 讗驻讬' 转讜转讬 讘讬砖专讗 讜讘讚讬注讘讚 诪讜转专 讗驻讬' 注讬诇讜讬 讘讬砖专讗 讜讘讗专谞讜 讚诪讜转专 诇讞转讜讱 讻讞诇 专讜转讞 砖拽专注讜 砖"讜 讜讟讞讜 讘讻讜转诇 讘住讻讬谉 砖诇 讘砖专:

